title: The Cranberries

text: The Cranberries on irlantilainen rock-yhtye. Veljekset Noel ja Mike Hogan (kitaristi ja basisti) perustivat sen rumpali Fergal Lawlerin kanssa vuonna 1989 nimellä ”The Cranberry Saw Us”. Vuonna 1990 yhtye kuitenkin vaihtoi nimensä nykyiseen muotoonsa. The Cranberries sai jo pian suosiota singlellään "Linger". Yhtye ilmoitti vuonna 2004 pitävänsä ainakin väliaikaisesti taukoa. Yhtyeen laulaja Dolores O’Riordan aloitti soolouransa albumilla "Are You Listening?", joka ilmestyi 2007. Uusin sooloalbumi "No Baggage" ilmestyi vuonna 2009.


title: The Cranberries

text: Yhtyeen jäsenet järkyttyivät sen laulajan Dolores O’Riordan kuolemasta vuonna 2018. Lokakuussa 2018 yhtye ilmoitti lopettavansa toimintansa viimeisen albuminsa "In the End" julkaisun jälkeen.


title: The Cranberries

text: Bändi ilmoitti tammikuussa 2009 tekevänsä paluun ja sen yhteydessä ilmoitti kiertävänsä Pohjois-Amerikkaa ja Eurooppaa. Vuonna 2011, kymmenen vuoden tauon jälkeen, yhtye ilmoitti julkaisevan uuden albumin nimeltä "Roses". Albumin tuotti Stephen Street, joka on ollut mukana myös albumien "Everybody Else Is Doing It, So Why Can’t We?", "No Need to Argue" ja "Wake Up and Smell the Coffee" tekemisessä. Keväällä 2017 The Cranberries julkaisi albumin nimeltä "Something Else", joka sisältää akustisia sovituksia bändin suurimmista hiteistä sekä kolme uutta kappaletta. Yhtye ilmoitti samalla lähtevänsä kiertueelle levyn tiimoilta. Kiertue kuitenkin jouduttiin peruuttamaan O’Riordanin selkävaivojen vuoksi.


title: The Cranberries

text: Dolores O’Riordan kuoli äkillisesti Lontoossa 15. tammikuuta 2018.


title: The Police

text: The Police oli brittiläinen rock-yhtye, joka oli merkittävä yhtenä ensimmäisistä uuden aallon rockyhtyeistä. Yhtye sai vaikutteita muun muassa punkista ja reggaesta. The Police oli 1980-luvun alun suosituimpia rockyhtyeitä maailmassa. Yhtye on myynyt yli 75 miljoonaa levyä maailmanlaajuisesti.


title: The Police

text: Rumpali Stewart Copeland perusti yhtyeen vuonna 1977. Muut jäsenet olivat kitaristi Henry Padovani, jonka tilalle tuli pian Andy Summers, sekä basisti-laulaja Sting (oik. Gordon Matthew Sumner). Yhtyeen viimeisin studioalbumi oli vuonna 1983 julkaistu "Synchronicity". Yhtye esiintyi pitkän tauon jälkeen julkisesti 11. helmikuuta 2007 Grammy-palkintogaalassa, ja teki vuosien 2007–2008 aikana menestyksekkään maailmankiertueen jonka päätöskonsertti pidettiin New Yorkin Madison Square Gardenissa 7. elokuuta 2008.


title: The Police

text: Vuonna 1976 Stewart Copeland soitti rumpuja progeyhtyeessä Curved Air, johon hän oli päätynyt ollessaan roudarina bändin kiertueella ja edellisen rumpalin sairastuttua. Curved Air oli lopettamaisillaan ja enää koossa vain, jotta vanhat jäsenet saisivat maksettua verorästinsä. Joulukuussa 1976 Curved Air soitti keikan Newcastlessa ja konsertin jälkeen Copeland meni katsomaan paikallista jazz-yhtyettä Last Exit, jonka basistina ja lauluntekijänä oli Sting. Miehet tutustuivat konsertin jälkeen.


title: The Police

text: Tammikuussa 1977 proge ja jazz olivat auttamattomasti poissa muodista, kovin sana oli punk ja The Sex Pistolsin tyyliset Stingiä ja Copelandia nuorempien ja soittotaidottomampien energiset rock-yhtyeet. Copeland päätti perustaa oman bändinsä ja pyytää juuri Lontooseen muuttaneen Stingin yhtyeeseen. Kolmanneksi jäseneksi saatiin korsikalainen kitaristi Henri Padovani.


title: The Police

text: Stewart Copelandin veljen Miles Copeland III:n ohjelmatoimiston kautta järjestyi bändin ensimmäinen Britannian-kiertue punk-yhtye Cherry Vanillan ja sitten kiertue Ranskassa ja Alankomaissa Wayne Countyn lämmittelybändinä. The Policen ohjelmisto oli noin 20 kappaleen mittainen ja punk-henkeen sopivasti alle 15 minuutin pituinen ja koostui Copelandin kappaleista. Yhtye ei juuri saanut menestystä sillä punk-yhtyeeksi he olivat liian vanhoja ja taitavia muusikoita Padovania lukuun ottamatta.


title: The Police

text: Kiertueiden jälkeen maaliskuussa 1977 The Police levytti ensimmäisen singlensä ”Fall Out/Nothing Achieving”. Copeland soitti rumpujen lisäksi kitarat kummallakin kappaleella lukuun ottamatta Padovanin kitarasooloa b-puolella. Single julkaistiin Copelandin omalla Illegal Records -levymerkillä ja siitä otettiin 2000 kappaleen painos.


title: The Police

text: Toukokuussa vuonna 1977 Gong-yhtyeen Mike Howlett kutsui Stingin Ranskaan soittamaan uuden yhtyeensä Strontium 90:n keikalle toista bassoa. Viime hetkellä Strontiumin rumpali sairastui ja Copeland sai paikan rummuissa. Konsertissa Sting ja Copeland tutustuivat Strontium 90:n kitaristi Andy Summersiin, joka kuultuaan kaksikon yhtyeestä halusi välttämättä liittyä siihen. Strontium 90 myös levytti muutamia demonauhoja kokoonpanolla Howlett, Sting, Copeland ja Summers ja esiintyi Lontoossa nimellä The Elevators.


title: The Police

text: The Police päätti kuitenkin jatkaa ja hetken yhtye soitti nelimiehisenä, mutta Padovania ei edes kutsuttu yhtyeen ensimmäisen LP:n levytyssessioon, jossa tuottajana oli John Cale. Levytyssessio jäi kesken, kun yhtyeen yhteistyö Calen kanssa ei toiminut. Pian myös Padovani sai lähteä yhtyeestä.


title: The Police

text: Punk-yhtyeenä kolmen taitavan ja vanhemman muusikon The Police ei ollut uskottava ja jäsenet joutuivat etsimään muita töitä. Copeland kirjoitti lehtiin ja Summers hankki töitä sessiomuusikkona, kerran myös koko yhtyeelle kokeellisen saksalaissäveltäjä Eberhard Schoenerin kanssa. Loppujen lopuksi Sting päätyi television purukumimainokseen ja sai houkuteltua Copelandin ja Summersin mukaansa. Mainokseen pääsyn ehtona oli kaikkien kolmen hiusten vaalennus, josta tuli yhtyeen alkuaikojen tunnusmerkki.


title: The Police

text: Punk-trendin laantuessa vuonna 1978 alkoi uuden aallon kukoistuskausi ja The Police keksi yhdistää reggae-soundeja musiikkiinsa. Yhtye rupesi riisumaan äänimaailmaansa ilmavammaksi. Sting ryhtyi yhtyeen pääasialliseksi lauluntekijäksi ja yhtyeen taitavat sovitukset maustettiin Copelandin rock-piireissä omalaatuisella rummunsoitolla (hän käytti jazz-otetta ja suosi erilaisia polyrytmejä) ja Summersin ennakkoluulottomalla kitaraefektien käytöllä.


title: The Police

text: Stewartin Milesiltä lainaamillaan rahoilla yhtye levytti ensimmäisen Police-klassikon, Stingin ”Roxanne”-kappaleen, joka kertoi ranskalaisesta prostituoidusta. Miles sai levy-yhtiö "A&M":n kiinnostumaan ja julkaisemaan singlen. "A&M" olikin The Policen levy-yhtiö koko yhtyeen loppuajan ja singlen tuottanut Nigel Gray tuotti myös kolme yhtyeen ensimmäistä LP:tä.


title: The Police

text: Levytettyään ensimmäisen albuminsa "Outlandos d’Amour" yhtye lähti ensimmäiselle USA:n kiertuelleen ja esiintyi mm. Punk-musiikin kehdossa, New Yorkin CBGB-klubilla. "Outlandos" ja singlet ”Roxanne” ja ”Can’t Stand Losing You” eivät olleet suuria menestyksiä ensijulkaisunsa aikaan, mutta toisen LP:n nauhoituksien aikana ”Roxanne” nousi USA:ssa sijalle 32 ja uudelleenjulkaisuna Englannin listan sijalle 12. Myös "Outlandos" rupesi nousemaan ja uudelleenjulkaistu ”Can’t Stand Losing You” nousi Englannin singlelistan kakkoseksi.


title: The Police

text: Toisen levyn ensimmäinen single ”Message in a Bottle” oli The Policen ensimmäinen listaykkönen Englannissa. Myös itse LP "Reggatta de Blanc" (1979) ja toinen single ”Walking on the Moon” nousivat listaykkösiksi.


title: The Police

text: "Reggatta de Blancin" jälkeen The Police lähti ensimmäiselle maailmankiertueelleen, joka oli myös eräässä suhteessa ensimmäinen minkään rock-yhtyeen maailmankiertue, sillä siihen kuului myös harvinaisempia kohteita, kuten Kreikka, Thaimaa, Singapore, Hongkong ja Japani, ja myös kaksi maata, joissa ulkomaisia rock-yhtyeitä ei ollut aiemmin esiintynyt eli Intia ja Egypti. Kiertueesta on myös julkaistu video-dokumentti "Police Around The World".


title: The Police

text: Kiertueen jälkeen yhtye levytti kolmannen levynsä ja viimeisen tuottaja Nigel Grayn kanssa - "Zenyatta Mondattan" (1980), joka oli heidän läpimurtolevynsä USA:ssa.


title: The Police

text: Seuraavan levynsä "Ghost in the Machine" yhtye levytti vuonna 1981 uuden tuottajan, Hugh Padhamin kanssa. Levy äänitettiin Montserrat’ssa Karibianmerellä Beatles-tuottaja George Martinin studiolla. Levyllä oli jo huomattavasti vähemmän reggae-vaikutteita kuin edellisillä levyillä, sanoitukset olivat muuttuneet poliittisemmiksi (”The Invisible Sun” kertoi Pohjois-Irlannin tilanteesta) ja psykologisemmiksi (levyn nimi viittasi psykologi Arthur Koestlerin kirjaan, joka oli Stingin suuri innoittaja) ja yhtyeen soitinvalikoimaan oli ilmaantunut Synclavier, yksi ensimmäisistä tietokonepohjaisista musiikkityöasemista.


title: The Police

text: Vuonna 1982 The Police piti välivuoden ja levytti ainoastaan kolme kappaletta "Brimstone & Treacle"-elokuvaan, jossa pääosaa näytteli Sting, joka myös esitti elokuvan soundtrackillä kaksi soolokappaletta. Copeland aloitti uransa elokuvasäveltäjänä ja teki musiikin Francis Ford Coppolan elokuvaan "Taistelukala". Andy Summers taas teki ensimmäisen duo-levynsä "I Advance Masked" King Crimson-kitaristi Robert Frippin kanssa.


title: The Police

text: Yhtyeen jäsenten tiet olivat jo alkaneet erota, mutta he äänittivät vielä vuonna 1983 Montserrat’ssa Hugh Padhamin kanssa viimeisen studio-LP:nsä "Synchronicity", jonka nimi juonsi juurensa Carl Jungin käsitteestä synkronisiteetti, jota myös Koestler käytti tuotannossaan. Levy sisälsi uudenlaista ja omaperäistä Police-musiikkia, jossa alkuaikojen punk-vaikutteista ja reggae-soundeista ei ollut enää tietoakaan. Jäljellä oli kuitenkin Stingin vahva laulunkirjoitustaito, Copelandin rumputyyli ja Summersin omaperäiset kitarakuviot tunnetuimpana The Policen suurimman hitin ”Every Breath You Take” kitarariffi, jonka idean Summers sai Béla Bartókin viuluduettojen innoittamana, joita hän harjoitteli keittiössään Frippin kanssa tekemäänsä levyä varten.


title: The Police

text: "Synchronicity", levyltä irrotetut neljä singleä ja The Policen viimeinen kiertue olivat kaikki suuria menestyksiä ja The Police oli suosionsa huipulla ja maailman suosituin rock-yhtye, mutta kolmikon tarina oli lopussa. Sting teki ensimmäisen sooloalbuminsa "The Dream of the Blue Turtles", joka oli menestys. Copelandiltakin tuli soololevy, afrikkalaisvaikutteinen "The Rhytmatist" ja Summers teki toisen levynsä Frippin kanssa.


title: The Police

text: Vuonna 1986 yhtye yritti vielä uuden albumin tekemistä Montserrat’ssa. Tuloksena oli kuitenkin vain jatkuvia riitoja etenkin Copelandin ja Stingin välillä ja vain yksi uusi levytys, uusintaversio yhtyeen 1981 hitistä ”Don’t Stand So Close To Me” kokoelma-albumille Every Breath You Take - The Singles (1986). The Police ei enää tämän jälkeen tehnyt yhtään uutta levyä. Yhtye on kuitenkin esiintynyt Stingin ja Trudy Stylerin häissä vuonna 1992 ja vuonna 2006 Rock and Roll Hall of Fame -museon vuosittaisessa palkintotilaisuudessa.


title: The Police

text: Vuosikausien ajan oletettiin, että The Police on yksi niistä harvoista superyhtyeistä joka ei koskaan tee comebackiä, lähinnä Stingin ehdottoman vastahakoisuuden takia. Vuoden 2007 alussa kuitenkin yhtye ilmoitti yllättäen yhdistyvänsä uudelleen perustamisensa 30-vuotisjuhlavuoden merkiksi. Yhtye avasi vuosittaisen Grammy-gaalan 11. helmikuuta 2007 ja teki pitkän kaksiosaisen kiertueen 2007–2008. Kiertue, joka oli niin kaupallinen kuin arvostelumenestys, alkoi 28. toukokuuta 2007 Vancouverista ja päättyi New Yorkin Madison Square Gardeniin 7. elokuuta 2008.


title: The Police

text:
The Police sai monia hittejä kuten ”Roxanne” (albumilta "Outlandos d’Amour"), ”Message In A Bottle”, ”Walking On The Moon” (albumilta "Regatta de Blanc"), ”De Do Do Do, De Da Da Da”, ”Don’t Stand So Close To Me” (albumilta "Zenyatta Mondatta"), ”Every Little Thing She Does Is Magic” (albumilta "Ghost In The Machine") ”Every Breath You Take” ja ”Wrapped Around Your Finger” (albumilta "Synchronicity").
Kaikki Englannin julkaisuja, julkaisupäivämääriä ja levy-yhtiölle A&M, jos ei toisin mainittu.


title: Scorpions

text: Scorpions on saksalainen hard rock -yhtye, joka perustettiin Hannoverissa vuonna 1965. Yhtye nousi kuuluisuuteen 1980-luvun vaihteen albumeillaan. Yhtyeen alkuperäisjäsenistä on mukana enää rytmikitaristi Rudolf Schenker. Nykyisen kokoonpanon jäsenistä laulaja Klaus Meine sekä kitaristi Matthias Jabs ovat olleet yhtyeessä yli 40 vuotta.


title: Scorpions

text: Suosionsa huipulla Scorpions oli julkaistuaan "Love at First Sting" -albumin vuonna 1984. Yhtye sai paljon suosiota myös albumillaan "Crazy World", joka julkaistiin vuonna 1990. Scorpions on yli 40-vuotisella urallaan myynyt 75-100 miljoonaa albumia, ja on täten eniten levyjä myynyt saksalainen yhtye. Yhtyeen tunnetuimpia kappaleita ovat muun muassa "Wind of Change", "Still Loving You", ``Holiday",``Send Me an Angel", "No One Like You" ja "Rock You Like a Hurricane".


title: Scorpions

text: Scorpions ilmoitti tammikuussa 2010 verkkosivustollaan saman vuoden maaliskuussa ilmestyneen "Sting in the Tail" -albumin olevan yhtyeen viimeinen ja yhtyeen lopettavan toimintansa "vielä kun ovat huipulla".


title: Scorpions

text: Vaikka yhtye ilmoitti lopettavansa vuonna 2010, se kuitenkin palasi kiertueelle vuonna 2013. 12.9.2016 Official Motörheadin sivulla ilmoitettiin että James Kottakkia tuurannut Motörheadin ex-rumpali Mikkey Dee on vastedes Scorpionsin vakituinen jäsen.


title: Scorpions

text: Rytmikitaristi Rudolf Schenker perusti Scorpionsin vuonna 1965. Perustamisensa aikana yhtye suuntautui musiikillisesti beat-musiikkiin, ja Schenker toimi itse myös yhtyeen laulajana. Yhtyeen alkuperäisen kokoonpanon täydensivät basisti Achim Kirchoff, rumpali Wolfgang Dziony ja soolokitaristi Karl-Heinz Vollmer, mutta yhtyeen uran alussa kokoonpanojen kesto oli hyvin vaihteleva. Yhtye alkoi löytää lopullisen kokoonpanonsa vasta vuonna 1969, kun Rudolf Schenkerin nuorempi veli, soolokitaristi Michael Schenker ja laulaja Klaus Meine liittyivät Scorpionsiin. Ennen Meinen liittymistä yhtyeen laulajaksi, pestiä olivat hoitaneet jo sekä Werner Hoyer että Bernd Hegner.


title: Scorpions

text: Vuoden 1971 lokakuussa Schenkerin veljesten, Meinen, Dzionyn ja basisti Lothar Heinbergin muodostama Scorpions levytti yhtyeen uran ensimmäisen studioalbumin "Lonesome Crow". Albumin äänittäminen kesti noin viikon, ja se julkaistiin vuoden 1972 helmikuussa Länsi-Saksassa huumeidenvastaisen dokumenttielokuvan "Das Kalte Paradies" soundtrack-albumina. Yhdysvalloissa albumi julkaistiin vuoden 1973 toukokuussa. Albumin singlenä julkaistiin kappale ”I’m Going Mad” b-puolenaan ”Action”. Jo esikoisalbumillaan yhtyeen musiikki sisälsi sille hyvin ominaisia elementtejä, ja se rakentui kahden kitaran ympärille pohjautuvaan, melodiseen rockmusiikkiin sekä Klaus Meinen voimakkaaseen ja puhtaaseen lauluääneen.


title: Scorpions

text: "Lonesome Crowin" julkaisemisen jälkeen Scorpions kiersi brittiläisen UFO -yhtyeen lämmittelijänä, ja UFO:ssa huomioitiin kitaristi Michael Schenkerin lahjakkuus. Schenker liittyikin UFO:n soolokitaristiksi hieman ennen kiertueen päättymistä, ja Scorpionsin kitaristiksi lopun kiertueen ajaksi hänen tilalleen valittiin Schenkerin veljesten pitkäaikainen tuttava Uli Jon Roth. Schenkerin päätös liittyä UFO:n kitaristiksi yhtyeen pyynnöstä oli helppo, sillä UFO oli noussut kansainvälisesti hyvin menestyneeksi ja arvostetuksi yhtyeeksi.


title: Scorpions

text: Michael Schenkerin ero hajotti Scorpionsin vuonna 1973, sillä Uli Jon Roth oli kieltäytynyt hänelle tarjotusta pysyvästä toimesta yhtyeen kitaristina, koska hän oli vakituisesti Dawn Road -yhtyeen kitaristi. Scorpionsin hajoamisen myötä Rudolf Schenker liittyi Dawn Roadin toiseksi kitaristiksi, sillä hän halusi jatkaa yhteistyötään Rothin kanssa. Dawn Roadin kokoonpanon täydensivät basisti Francis Buchholz, kosketinsoittaja Achim Kirschning ja rumpali Jürgen Rosenthal. Pian Roth ja Buchholz painostivat Rudolf Schenkerin pyytämään Klaus Meinen liittymään yhtyeen laulajaksi. Meinen liittymisen myötä Dawn Road päätyi vaihtamaan nimensä Scorpionsiksi, koska "Lonesome Crowin" julkaisun ansiosta yhtye oli onnistunut tekemään itsensä varsin tunnetuksi saksalaisen rockmusiikin saralla.


title: Scorpions

text: Uuden kokoonpanonsa myötä hajoamisen jälkeen paluun tehnyt Scorpions aloitti toisen studioalbuminsa "Fly to the Rainbow" äänittämisen, ja albumi julkaistiin vuoden 1974 marraskuussa. Albumi onnistui vankistamaan yhtyeen tunnettavuutta, ja muun muassa sen kappaleet ”Speedy’s Coming” ja ”Fly to the Rainbow” vahvistivat jo "Lonesome Crow" -albumilla kuultua, Scorpionsille ominaista rockmusiikkia. Albumin äänittämisen jälkeen sekä kosketinsoittaja Achim Kirschning että rumpali Jürgen Rosenthal jättivät yhtyeen. Uutta kosketinsoittajaa Scorpions ei Kirschningin eron jälkeen enää pestannut, mutta sen sijaan uudeksi rumpalikseen yhtye valitsi Jurgen Fechterin. Fechterin taival yhtyeessä kuitenkin jäi varsin lyhyeksi, sillä hänen tilallaan vuonna 1975 yhtyeen uutena rumpalina vaikutti Rudy Lenners, joka soitti myös Scorpionsin vuoden 1975 syyskuussa julkaisemalla studioalbumilla "In Trance". Albumi aloitti merkittävän ja pitkän yhteistyön yhtyeen ja tuottaja Dieter Dierksin kanssa, ja se oli yhtyeelle musiikillisesti valtava edistysaskel vakiinnuttaen Scorpionsin musiikin lopullisesti hard rockiksi ja kasvattamalla yhtyeen fanipohjaa sekä Saksassa että sen ulkopuolella.


title: Scorpions

text: Vuoden 1976 lokakuussa Scorpions julkaisi neljännen studioalbuminsa "Virgin Killer", jonka kansikuvitus herätti heti julkaisustaan lähtien valtavasti kielteistä huomiota, mikä johti albumin julkaisun kieltämiseen useassa eri maassa. Huolimatta kansikuvakohun kielteisestä huomiosta "Virgin Killer" sai musiikillisesti hyvin positiivisen vastaanoton sekä yhtyeen faneilta että kriitikoilta ja nousi Japanin albumilistalla 32. sijalle. Rudy Lenners erosi yhtyeestä vuonna 1977, ja hänen tilalleen yhtyeen rumpaliksi valittiin Herman Rarebell.


title: Scorpions

text: "Virgin Killerin" seuraaja "Taken by Forcen" oli Scorpionsin uran ensimmäinen albumi, jota kaupattiin merkittävästi myös Yhdysvalloissa. Levy-yhtiö RCA Records teki mittavan työn edistääkseen albumin kappalemateriaalin näkyvyyttä radioasemien soittolistoilla ja saadakseen albumille huomiota levykaupoissa. "Virgin Killerin" aiheuttaman kansikuvakohun tavoin myös "Taken by Forcen" kansikuvitus onnistui herättämään kielteistä huomiota, ja edeltäjänsä tavoin myös uuden albumin kansikuva jouduttiin vaihtamaan.


title: Scorpions

text: Soolokitaristi Uli Jon Roth ei ollut tyytyväinen kaupalliseen suuntaan ja levy-yhtiö RCA Recordsin vaatimiin muutoksiin, joihin yhtye oli kaiken aikaa hänen mielestään etenemässä liian nopeasti. Hän esiintyi Scorpionsin kanssa vielä Japanin kiertueen ajan, jolloin yhtye taltioi myös uransa livealbumin "Tokyo Tapes". Albumin julkaisemisen aikaan Roth oli jo eronnut yhtyeestä perustaakseen uuden yhtyeensä Electric Sun, ja Scorpions oli pestannut uudeksi soolokitaristikseen Matthias Jabsin.


title: Scorpions

text: Jabbsin liityttyä yhtyeen uudeksi soolokitaristiksi Scorpions jätti levy-yhtiönsä RCA Recordsin, ja yhtyeen seuraavan albumin "Lovedrive" julkaisi Yhdysvalloissa Mercury Records ja kansainvälisesti Harvest/EMI Electrola. Albumin äänittämisen aikana Michael Schenker palasi hetkellisesti Scorpionsin kitaristiksi, sillä hänet oli erotettu UFO:sta liiallisen alkoholinkäyttönsä vuoksi. Näin ollen vuoden 1979 helmikuussa julkaistulla "Lovedrivella" Scorpionsin musiikissa vaikutti kolmen kitaristin kokoonpano. Vaikka myös "Lovedrive" sai osakseen kielteistä palautetta kansikuvansa vuoksi, se nousi yhtyeen siihenastisen uran menestyneimmäksi albumiksi ja sai positiivisen vastaanoton kriitikoiden ja fanien keskuudessa.


title: Scorpions

text: Vuonna 1980 yhtye julkaisi albumin "Animal Magnetism", joka menestyi Yhdysvalloissa yli odotusten. Levyn tunnetuimmat kappaleet ovat "The Zoo", "Make It Real" ja alun perin vain singlenä julkaistu "Hey You". Albumit olivat aina edellistä suositumpia, kuten osoitti myös vuonna 1982 julkaistu "Blackout", joka vauhditti bändin maailmankiertueelle. Vuonna 1983 Kaliforniassa Scorpions tähditti us-festivaaleja noin 400 000 ihmisen edessä.


title: Scorpions

text: Kenties kaikkein menestynein albumi on "Love at First Sting" vuodelta 1984, joka sisältää kuolemattomia kappaleita kuten "Big City Nights", "Bad Boys Running Wild", "Still Loving You" ja "Rock You Like A Hurricane". Albumi ylsi korkeimmillaan Yhdysvalloissa Billboard 200 -listan kuudenneksi, ja myi multi-platinaa (2 miljoonaa kappaletta) julkaisuvuotena. Tähän mennessä se on myynyt yli 3 miljoonaa kappaletta Yhdysvalloissa. Levyn balladi "Still Loving You" on äänestetty maailman kaikkien aikojen parhaaksi powerballadiksi. Levyn julkaisun jälkeen Scorpions teki maailmankiertueen "Live At First Sting",josta saatiin kokoon livealbumi "World Wide Live". Tämän jälkeen yhtye odotti pari vuotta ennen seuraavan albumin tekoa, joka tapahtui vuonna 1988. Levyn nimellä "Savage Amusement" on yhteys Scorpionsin yhteen tavaramerkkiin: heidän Savage Amusementiksi kutsuttuun ihmispyramidiin, jota he olivat esitelleet live-esityksissään. Vuonna 1990 julkaistu albumi "Crazy World" saavutti suosiossa "Love at First Sting"in. Balladi "Wind of Change" nousi välittömästi hitiksi, jonka suosio ei ole vielä tänäkään päivänä laantunut. Muuten levy koostuu enimmäkseen tarttuvista, melodisista heavy rock -kappaleista, joista tunnetuimpia ovat "Tease Me Please Me" ja "Don´t Believe Her".


title: Scorpions

text: Vuoden 1993 syyskuussa Scorpions julkaisi uransa kahdennentoista studioalbumin "Face the Heat", joka oli yhtyeen viimeinen rumpali Herman Rarebellin kanssa ja samalla myös ensimmäinen basisti Ralph Rieckermanin kanssa. Albumin tuotti aiemmin muun muassa Bon Jovin ja Aerosmithin suurimpien kaupallisten menestysten taustalla vaikuttanut Bruce Fairbairn, ja albumilta julkaistiin neljä singleä. "Face the Heat" myös markkinoi Scorpionsin mainetta poliittisena yhtyeenä, sillä esimerkiksi kappale “Alien Nation“ käsitteli Saksan jälleenyhdistymistä. Saksassa "Face the Heat" oli albumilistan neljäs, ja Yhdysvalloissa sen korkein listasijoitus Billboard 200 -listalla oli 24. Albumin neljästä singlestä “Alien Nation“, “Woman“ ja “Under the Same Sun“ nousivat kahdenkymmenen parhaan joukkoon "Billboardin" Hot Mainstream Rock Tracks -listalla, ja "Face the Heat" menestyi Euroopassa kaupallisesti ylittämällä kultalevyrajan Ranskassa ja Sveitsissä jo julkaisuvuotensa aikana. “Under the Same Sun“ oli myös mukana Steven Seagalin ohjaamassa ja tähdittämässä toimintaelokuvassa "Vaarallisella alueella" vuonna 1994. Musiikillisesti "Crazy Worldia" raskaampi "Face the Heat" ei kuitenkaan onnistunut uusimaan edeltäjänsä singlemenestystä.


title: Scorpions

text: Vuonna 1996 julkaistulla "Pure Instinct" -albumilla rumpalina oli sessiomuusikko Curt Cress. "Pure Instinct" joutui alastomuutta sisältäneen kansikuvansa vuoksi sensuurin kohteeksi, ja se julkaistiin myös vaihtoehtoisella kansikuvituksella. Albumilta julkaistiin viisi singleä, joista balladi “You and I“ oli pieni hitti Euroopassa ja “Wild Child“ kahdenkymmenen parhaan joukkoon yltänyt listamenestyjä Yhdysvalloissa. "Pure Instinct" saavutti listamenestystä Euroopassa nousemalla esimerkiksi Saksan albumilistan kahdeksanneksi ja Suomen albumilistan kymmenenneksi, mutta Yhdysvalloissa sen menestyminen oli heikkoa ja se ylsi Billboard 200 -listalla vaivoin sijalle 99. Albumi ylitti vuoden 1996 aikana kultalevyrajan Suomessa, Ranskassa ja Saksassa. "Pure Instinct" oli jälleen musiikillinen tyylivaihdos yhtyeelle, sillä raskaan "Face the Heatin" jälkeen yhtyeen musiikki otti vaikutteita poprockista ja sisälsi monia balladeja. Albumin äänittämisen jälkeen Scorpionsin uudeksi, vakituiseksi rumpaliksi valittiin James Kottak.


title: Scorpions

text: Vuonna 1999 Scorpions julkaisi uransa seuraavan studioalbumin "Eye II Eye", joka ammensi yhä enemmän vaikutteita poprockista. Tämä vieraannutti monia yhtyeen faneja, ja se näkyi myös albumin menestymisessä: albumi ylsi Saksan ohella listoille ainoastaan Suomessa, Sveitsissä, Ranskassa ja Japanissa, eikä se ylittänyt kultalevyrajaa yhdessäkään maassa. Tästä huolimatta albumin single “Mysterious“ nousi Hot Mainstream Rock Tracks -listalla sijalle 26.


title: Scorpions

text: Vuosituhannen vaihteessa julkaistiin "Moment of Glory", jossa yhtye esitti Berliinin filharmonikoiden säestämänä uransa tunnetuimpia kappaleita. "Moment of Glory" oli Saksassa albumilistan kolmas ja ylitti kultalevyrajan, ja vuonna 2004 albumin DVD-julkaisu myi kultaa Kanadassa.


title: Scorpions

text: Vuotta myöhemmin Scorpions julkaisi livealbumi Acoustica:n.


title: Scorpions

text: Scorpionsin seuraavaa studioalbumia odotettiin yli viiden vuoden ajan, kunnes yhtye julkaisi uransa viidennentoista studioalbumin "Unbreakable" vuoden 2004 kesäkuussa. Albumilla yhtye palasi tavanomaisempaan, raskaan rockin tyyliin kokeellisempien "Pure Instinct"- ja "Eye II Eye" -albumien jälkeen. "Unbreakable" menestyi hyvin Euroopan albumilistoilla, mutta levy-yhtiön vähäisen markkinoimisen takia albumin kaupallinen menestyminen jäi lopulta pienimuotoiseksi. Albumin markkinoimisen edistämiseksi Scorpions teki mittavan Unbreakable World Tour -maailmankiertueen, ja esiintyi myös Judas Priestin Britannian-kiertueella vuonna 2005.


title: Scorpions

text: Vuoden 2007 toukokuussa yhtye julkaisi uuden studioalbuminsa "", joka julkaistiin Yhdysvalloissa myöhemmin elokuussa. Albumi oli tyyliltään konseptialbumi, ja se perustui tuottaja Desmond Childin ja futuristi Liam Carlin kehittämään kertomukseen, jossa tulevaisuuden maailma tuhoutuu ihmisten ja robottien välisessä sisällissodassa. Albumin julkaisua seurasi jälleen mittava, kaksivuotinen Humanity World Tour -maailmankiertue.


title: Scorpions

text: Marraskuussa 2009 Scorpions ilmoitti julkaisevansa seuraavan studioalbuminsa "Sting in the Tail" alkuvuodesta 2010, ja että albumi äänitettäisiin Hannoverissa tuottajina toimivien Mikael Anderssonin ja Martin Hansenin kanssa. "Sting in the Tail" julkaistiin maaliskuussa 2010, mutta ennen albumin julkaisua yhtye oli kertonut tammikuussa "Sting in the Tailin" jäävän Scorpionsin uran viimeiseksi studioalbumiksi. Albumia seuranneen maailmankiertueen ilmoitettiin aluksi jäävän niin ikään yhtyeen uran viimeiseksi, mutta myöhemmin yhtye päätti jatkaa uraansa aiempien aikeiden vastaisesti. "Sting in the Tail" oli Suomessa albumilistan kuudes ja Saksassa toinen, ja Yhdysvalloissa se teki parannuksen "Humanity: Hour 1" -albumin listamenestyksestä noustessaan Billboard 200 -albumilistan sijalle 23.


title: Scorpions

text:
Loppuvuodesta 2008 brittiläinen "Internet Watch Foundation" (IWF) -järjestön mukaan Scorpionsin Virgin Killer -levyn alkuperäinen kansikuvitus on lapsipornoa, jonka johdosta Wikipedian artikkeli kyseisestä levystä sensuroitiin Isossa-Britanniassa. Suomessakin Wikipedian artikkeli joutui suodatuslistalle, mutta asiaan perehdyttyä esto purettiin.
Blackout Tour


title: Scorpions

text: Savage Amusement Tour 1988-1989


title: Scorpions

text: Crazy Wold Tour 1990-1991


title: Scorpions

text: Pure Instinct Tour 1996-1997


title: Scorpions

text: Eye II Eye tour 1999


title: Scorpions

text: World Tour 2003


title: Scorpions

text: Unbreakable Tour 2004-2006


title: Scorpions

text: Humanity Tour 2007-2009


title: Scorpions

text: Get Your Sting and Blackout Tour


title: Scorpions

text: Rock'n'Roll Forever Tour


title: Scorpions

text: 50th Anniversary World Tour


title: Scorpions

text: Crazy World Tour


title: Tiësto

text:
Tiësto (oik. Tijs Michiel Verwest, s. 17. tammikuuta 1969 Breda, Alankomaat), joka aiemmin tunnettiin nimellä DJ Tiësto, on hollantilainen, yksi maailman tunnetuimmista trancea soittavista DJ:istä ja tuottajista. Nimi Tiësto on muunnos hänen lapsuuden lempinimestään. Hänen suosionsa nousi voimakkaasti 1990-luvun lopulla, jolloin myös ilmestyivät hänen ensimmäiset julkaisunsa. Hänen läpimurtokappaleensa oli Deleriumin "Silence"-kappaleen remix. Hän on esiintynyt Suomessa viimeksi 4.3.2017
Electric festivaaleilla Helsingin Messukeskuksessa.


title: Tiësto

text: Verwest kiinnostui musiikista ollessaan 12-vuotias. 14-vuotiaana hän toimi DJ:nä koulun juhlissa. Ammattilainen Verwstistä tuli vuosien 1985 ja 1994 välillä, jolloin pääsi soittamaan hollantilaisiin yökerhoihin.


title: Tiësto

text: Tiësto esiintyi vuoden 2004 kesäolympialaisten avajaisjuhlissa. Hänen siellä soittamansa kappaleet julkaistiin "Parade of the Athletes" ja "Parade of the Athletes Unmixed" -albumien muodossa syyskuussa (2004). Tiësto on myös remixannut HIM yhtyeen laulun Love, The Hardest Way. Laulu löytyy HIM:in SWRMXS remix levyltä.


title: Tiësto

text: Tiësto on voittanut monia palkintoja, kuten hollantilaisen TMF-palkinnon vuonna 2002, Ison-Britannian Dance Star -palkinnon, ja hänet on myös valittu Ibizan parhaaksi DJ:ksi.


title: Tiësto

text: Tiëstolta kysyttiin Djvibe-sivuston Graham Robinsonin laatimassa haastattelussa hänen muista artistinimistään, joita on ollut vuosien varrella paljon. Hän myönsi, että niitä on ollut ja kertoi työskentelevänsä nykypäivänäkin muutamalla toisella artistinimellä, mutta hän piti nimet salassa. Tiësto kertoo myös kuuluvansa Kamaya Painters -nimiseen projektiin, jossa hän tuottaa trance-musiikkia yhdessä hollantilaisen artistin Benno de Goeijin kanssa. DJ Orionin tekemässä puhelinhaastattelussa YleX:n Tiistain tanssi-illassa 13.10.2009 Tiësto totesi olevansa kyllästynyt trancemusiikin tekemiseen.


title: Tiësto

text: Tiëston kerrotaan DJ Magazine -sivuston haastattelussa soittavan keikoillaan nykyään elektronisempaa, houseen perustuvaa indie-pop-musiikkia. Trance-musiikki on jätetty kokonaan pois.


title: Tiësto

text: Club Life


title: Tiësto

text: In Search Of Sunrise


title: Tiësto

text: Magik


title: Tiësto

text: Muut


title: Kitarō

text: Kitarō (), oikealta nimeltään Masanori Takahashi (, syntynyt 4. helmikuuta 1953 Toyohashi, Aichi, Japani), on japanilainen muusikko. Kitarō yhdistelee New Age -musiikissaan perinteisiä aasialaisia soittimia ja syntetisaattoria. Hän aloitti soolouransa vuonna 1977 ja tuli Japanissa kuuluisaksi vuonna 1980 tehtyään musiikin televisiosarjaan "Silkkitie". Vuonna 1987 hän saavutti laajaa kansainvälistä suosiota Yhdysvalloissa tehdyn "The Light of the Spirit" -levyn myötä.


title: Kitarō

text: Masanori Takahashi syntyi 4. helmikuuta 1953 Toyohashissa maanviljelijäperheeseen. Hän sai lempinimen Kitarō ("ilon ja rakkauden mies") ystäviltään television animepiirroshahmon mukaan, ja hän otti sen myöhemmin käyttöönsä taiteilijanimenään. Kitarō alkoi tehdä musiikkia lukiossa ja muutti valmistumisensa jälkeen Tokioon, missä hän liittyi Far East Family Band -yhtyeeseen vuonna 1972. Yhtye teki viisi albumia sekä ulkomaankiertueita ja hajosi 1976.


title: Kitarō

text:
Vuonna 1977 Kitarō muutti Fujivuoren lähistölle ja aloitti soolouransa. Hän alkoi yhdistellä syntetisaattorin ääntä perinteisiin aasialaisiin soittimiin kuten kiinalaiseen erhu-jousisoittimeen sekä japanilaiseen taiko-rumpuun ja shakuhachi-huiluun, ja keskittyi musiikissaan henkisiin teemoihin. Hän sai vaikutteita etenkin saksalaiselta säveltäjältä Klaus Schulzelta, joka opetti hänelle syntetisaattorin käytön. Kitarōn uudenlainen New Age -musiikkityyli toi hänelle suosiota Japanissa. Vuonna 1980 hänet pyydettiin tekemään musiikki japanilaiseen "Silkkitie"-televisiosarjaan, sillä sarjan tekijöiden mielestä Kitarōn eteerinen musiikki sopi hyvin menneisyyden salaisuuksista kertovaan sarjaan. Kitarō teki vuosien 1980–1983 välillä neljä Silkkitie-albumia, jotka tekivät hänestä Japanissa laajalti kuuluisan. Neljännellä Silkkitie-albumilla julkaistu kappale ”Caravansary” on tunnettu Suomessa Katri Helenan esittämänä lauluna ”Unten erämaa” (san. Juha Vainio).
Vuonna 1986 Kitarō teki levytyssopimuksen yhdysvaltalaisen Geffen Recordsin kanssa ja levytti San Franciscossa 1987 albumin "The Light of the Spirit". Levy myi hyvin ja Kitarō lähti ensimmäiselle Yhdysvaltain-kiertueelleen, joka oli myös menestyksekäs. Harmonista ja rauhallista musiikkia esittäneen Kitarōn ansiosta myös New Age -musiikin suosio kasvoi. Hänen vuoden 1990 albuminsa "Kojiki" nimettiin vuoden New Age -albumiksi.


title: Kitarō

text: Kitarō teki vuonna 1993 musiikin Oliver Stonen elokuvaan "Taivas ja maa", mistä hän sai Golden Globe -palkinnon parhaasta alkuperäisestä musiikista. Hän sai parhaan New Age -albumin Grammyn albumistaan "Thinking of You" (1999). New Yorkin terroristihyökkäyksen 2001 vaikutuksesta Kitarō otti musiikkinsa teemaksi maailmanrauhan.


title: Kitarō

text: Kitarō meni ensimmäisen kerran naimisiin vuonna 1983 ja pari sai seuraavana vuonna pojan. Pari erosi vuonna 1990. Hän meni 1995 uudelleen naimisiin muusikko Keiko Matsubaran kanssa, ja he alkoivat myös esiintyä yhdessä. He muuttivat Wardiin, Coloradoon Yhdysvaltoihin, ja heillä on kodit myös San Franciscossa ja Japanin Naganossa.


title: The Rembrandts

text: The Rembrandts on yhdysvaltalainen rockmusiikkia esittävä duo, jonka perustivat Danny Wilde ja Phil Solem vuonna 1990.


title: The Rembrandts

text: Wilde ja Solem olivat ennen The Rembrandtsin perustamista vaikuttaneet yhdessä Great Buildings -yhtyeessä ja toimineet sessiomuusikkoina, ja Wilde oli myös levyttänyt kolme albumia sooloartistina. Vuonna 1990 he äänittivät yhdessä Wilden kotistudiolla Kaliforniassa demokappaleita, joista levy-yhtiö Atco Records kiinnostui tarjoten The Rembrandtsille levytyssopimusta. Wilde ja Solem äänittivät ensimmäisen albuminsa "The Rembrandts" sessiorumpali Pat Mastelotton kanssa Wilden kotistudiolla. Albumi julkaistiin vuoden 1990 syyskuussa ja se sisälsi muun muassa hitin “Just the Way It Is, Baby“. The Rembrandtsin toinen albumi "Untitled" julkaistiin vuonna 1992, ja sen singlejulkaisu “Johnny, Have You Seen Her?“ oli Yhdysvalloissa Top 40-hitti.


title: The Rembrandts

text: Vuonna 1995, ennen kolmannen albuminsa "LP" julkaisemista, The Rembrandts äänitti kappaleen “I’ll Be There for You“ televisiosarja "Frendien" tunnusmusiikiksi. "Frendien" valtavan, maailmanlaajuisen suosion myötä The Rembrandtsin levy-yhtiö East West Records halusi, että kappale levytettäisiin myös "LP:lle". Kappale lisättiin albumille piiloraidaksi juuri ennen julkaisua, ja siitä tuli The Rembrandtsin uran suurin hitti.


title: The Rembrandts

text: Phil Solem halusi keskittyä uuden yhtyeensä Thrush toimintaan, ja tämän vuoksi The Rembrandts hajosi vuonna 1997. Danny Wilde julkaisi vuoden 1998 huhtikuussa yhtyeen hajoamisesta huolimatta sooloalbuminsa "Spin This" nimellä Danny Wilde + The Rembrandts. Kaksi vuotta albumin julkaisemisen jälkeen The Rembrandts teki comebackin, ja julkaisi vuonna 2001 viidennen studioalbuminsa "Lost Together". Vuonna 2005 Wilde ja Solem äänittivät The Rembrandtsin vanhaa tuotantoa uudelleen ja julkaisivat uudelleenäänitetyt kappaleensa kokoelma-albumina "Choice Picks". Albumista julkaistiin kaksi eri painosta, joista toinen sisälsi uuden kappaleen “Don’t Give Me Up“. Vuotta myöhemmin levy-yhtiö Rhino Entertainment julkaisi uuden kokoelma-albumin "Greatest Hits".


title: The Rembrandts

text: The Rembrandtsin viimeisin studioalbumi on "Lost Together", eikä yhtye ole kyseisen albumin jälkeen toistaiseksi julkaissut uutta studioalbumia. Vuoden 2014 toukokuussa yhtye vieraili "The Today Show'ssa" ja kertoi työstävänsä uutta kappalemateriaalia mahdollista, kuudetta studioalbumiaan varten.


title: Eagles

text: Eagles on yhdysvaltalainen rockmusiikkia esittävä yhtye, jonka kitaristi-laulaja Glenn Frey ja rumpali-laulaja Don Henley perustivat vuonna 1971 Kalifornian Los Angelesissa.Pian tämän jälkeen kaksikko pyysi mukaan basisti Randy Meisnerin, ja soolokitaristi Bernie Leadonin.Glenn Freyn ja Don Henleyn ohella yhtyeen nykyiseen kokoonpanoon kuuluvat soolokitaristi Joe Walsh ja basisti Timothy B. Schmit.


title: Eagles

text: Yhtye on julkaissut urallaan seitsemän studioalbumia, kaksi livealbumia, kymmenen kokoelma-albumia ja 29 singleä. Eagles on yksi kaikkien aikojen kaupallisesti menestyneimmistä yhtyeistä, sillä sen tuotantoa on myyty kansainvälisesti yli 150 miljoonaa kappaletta, joista pelkästään Yhdysvalloissa yli 100 miljoonaa levyä. Mittavan uransa aikana Eagles on palkittu kuudella Grammy-palkinnolla ja viidellä American Music Awardilla, ja yhtyeen tuotannosta kuusi albumia on yltänyt Yhdysvalloissa Billboard 200 -albumilistan kärkipaikalle. Yhtyeen 38 kertaa platinaa myynyt "The Greatest Hits 1971–1975" on maailman toisiksi myydyin albumi. Se ohitti myynnissä Michael Jacksonin Thrillerin vuonna 2018, mutta vain Yhdysvalloissa.


title: Eagles

text: Eagles hajosi yhtyeen jäsenten välisiin erimielisyyksiin vuonna 1980. Vuonna 1994 Eagles teki onnistuneen paluun esiintymislavoille ja julkaisi myös livealbumin "Hell Freezes Over", joka nousi listakärjeksi Yhdysvalloissa ja sisälsi myös neljä uutta kappaletta. Vuonna 1998 yhtye valittiin Rock and Roll Hall of Fameen. Yhtyeen viimeisin studioalbumi on vuonna 2007 julkaistu "Long Road Out of Eden".


title: Eagles

text: Eagles sai alkunsa Los Angelesissa vuonna 1971, kun rumpali Don Henley ja kitaristi Glenn Frey palkattiin taustamuusikoiksi Linda Ronstadtin yhtyeeseen. Henley oli muuttanut Los Angelesiin Texasista ja Frey Michiganista. Ronstadtin taustayhtyeen kokoonpanoa täydensivät basisti Randy Meisner ja kitaristi Bernie Leadon. Henley ja Frey pyysivät vuoden 1971 heinäkuussa Meisnerin ja Leadonin liittymään yhtyeeseen, jonka he olivat juuri perustaneet kahdestaan. Sekä Meisner että Leadon lähtivät mukaan Henleyn ja Freyn projektiin, ja yhtye sai pian nimensä Leadonin ehdotuksesta.


title: Eagles

text:
Koska yhtyeen jäsenet olivat jo soittaneet yhdessä Ronstadtin yhtyeessä, he onnistuivat saamaan nopeasti levytyssopimuksen David Geffenin perustamalta Asylum Records -levy-yhtiöltä. Geffen alkoi tuttavansa Elliot Robertsin kanssa manageroimaan juuri löytämäänsä yhtyettä, mutta myöhemmin yhtyeen vakituiseksi manageriksi palkattiin Irving Azoff.
Eagles julkaisi samannimisen esikoisalbuminsa "Eagles" vuoden 1972 kesäkuussa. Albumi äänitettiin Lontoon Olympic Studios -studiolla helmikuussa englantilaisen tuottajan, Glyn Johnsin johdolla. "Eagles" menestyi hyvin Yhdysvalloissa, jossa se nousi albumilistan 22. sijalle ja edesauttoi merkittävällä tavalla kalifornialaisen country rockin suosion kasvua. Albumi sisälsi muun muassa hiteiksi nousseet kappaleet ”Take It Easy” (Billboard Pop Singles -listan 12.), ”Witchy Woman” (listan 12.) ja ”Peaceful Easy Feeling” (listan 22.).


title: Eagles

text: Toisen studioalbuminsa "Desperado" teemaksi yhtye otti villin lännen lainsuojattomat, ja albumista muovautui kappaleiden valmistuessa konseptialbumi. Don Henley ja Glenn Frey aloittivat "Desperadon" kappalemateriaalia kirjoittaessaan ensi kertaa kirjoittamaan kappalemateriaalia kahdestaan, ja he muun muassa vastasivat albumin tunnetuimpien kappaleiden ”Tequila Sunrise” ja ”Desperado” kirjoittamisesta. Vuoden 1973 huhtikuussa julkaistu "Desperado" menestyi albumilistalla yhtyeen esikoisalbumia heikommin nousten Yhdysvalloissa sijalle 41., mutta tästä huolimatta kappaleista ”Tequila Sunrise” ja ”Desperado” tuli valtavan suosittuja ja eräänlaisia yhtyeen tavaramerkkikappaleita.


title: Eagles

text: Eaglesin kolmannen studioalbumin "On the Border" tuottajana jatkoi kahden edellisen albumin tavoin Glyn Johns. Don Henley ja Glenn Frey halusivat siirtyä musiikillisesti kahden ensimmäisen albumin kantrivaikutteisesta rockmusiikista perinteiseen hard rockiin, mikä loi näkemyseron "On the Borderin" musiikista yhtyeen ja Johnsin välille. Johnsin johdolla yhtye äänitti Lontoon Olympic Studiosin tiloissa albumille kaksi kappaletta, jonka jälkeen yhteistyö päätettiin lopettaa ja albumin tuottajaksi valittiin Bill Szymczyk, jonka kanssa "On the Border" äänitettiin Los Angelesin maineikkaassa Record Plant -studiossa. Albumia äänitettäessä yhtye toi Glenn Freyn ja Bernie Leadonin ehdotuksesta kitaristi Don Felderin soittamaan soolokitaraa kappaleisiin ”Already Gone” ja ”Good Day in Hell”. Muu yhtye oli niin vaikuttunut Felderin soittotaidoista, että hänet pyydettiin kappaleiden äänityksiä seuranneena päivänä jäämään pysyvästi yhtyeen viidenneksi jäseneksi.


title: Eagles

text: "On the Border" julkaistiin vuoden 1974 maaliskuussa ja se nousi Yhdysvalloissa albumilistan 17. sijalle. ”Already Gone”, ”James Dean” ja ”Best of My Love” julkaistiin albumin singleinä, ja kappaleesta ”Best of My Love” muodostui albumin suurin hitti sen noustua singlelistan kärkeen Yhdysvalloissa. Huhtikuussa yhtye esiintyi Kalifornian Ontariossa yli 300 000 hengen yleisölle California Jam -festivaaleilla. American Broadcasting Company televisioi festivaalin ympäri maata, mikä vauhditti Eaglesin suosiota oikea-aikaisesti juuri "On the Borderin" julkaisemisen jälkeen ja laajensi yhtyeen fanikuntaa merkittävällä tavalla.


title: Eagles

text: Yhteistyö tuottaja Bill Szymczykin kanssa oli osoittautunut toimivaksi, joten Szymczyk jatkoi Eaglesin tuottajana myös seuraavalla albumilla "One of These Nights", joka äänitettiin Los Angelesin Record Plantin ohella myös Miamin Criteria -studiolla. Albumi julkaistiin vuoden 1975 kesäkuussa, ja se oli Eaglesin lopullinen läpimurto. "One of These Nights" oli yhtyeen ensimmäinen Yhdysvalloissa listaykköseksi noussut albumi, ja se oli myös ehdolla vuoden albumin Grammy-palkinnon saajaksi. Albumilta julkaistiin singleinä kappaleet ”One of These Nights”, ”Lyin’ Eyes” ja ”Take it to the Limit”, jotka nousivat jokainen viiden parhaan joukkoon Yhdysvaltain singlelistalla. Vuonna 1976 ”Lyin’ Eyes” voitti parhaan duon tai ryhmän pop-esityksen Grammy-palkinnon, ja se oli ehdolla myös vuoden levytyksen Grammy-palkinnon saajaksi.


title: Eagles

text: Kitaristi Bernie Leadon oli hyvin turhautunut Eaglesin uudistuvaan tyyliin ja siihen, että yhtye oli jättänyt hänen suuresti rakastamansa country rockin taakseen siirtyäkseen perinteiseen rockmusiikkiin. Hän päätti erota yhtyeestä, ja vuoden 1975 lopussa hänen paikkansa Eaglesin kitaristina täytti aiemmin muun muassa The James Gang -yhtyeen kitaristina ansioitunut Joe Walsh. Hänen liittymisensä yhtyeeseen herätti epäilyksiä erityisesti Don Henleyssa, jonka mielestä Walsh oli ”liian villi persoona ollakseen Eaglesin jäsen.” Walshin liittyminen yhtyeen kitaristiksi osoittautui kuitenkin myöhemmin onnistuneeksi ratkaisuksi, sillä hänen soittotaitonsa yhdistettynä Don Felderin taitavuuteen edesauttoivat Eaglesin siirtymistä pois country rockin parista.


title: Eagles

text: Vuoden 1976 helmikuussa Eagles julkaisi kokoelma-albumin "Their Greatest Hits (1971–1975)". Albumi nousi Yhdysvalloissa listan kärkipaikalle ja siitä tuli kaikkien aikojen myydyin äänite Yhdysvalloissa 29 miljoonan kappaleen myynnillään. Maailmanlaajuisesti albumia myytiin yli 42 miljoonaa kappaletta, ja se vahvisti Eaglesin aseman yhtenä 1970-luvun merkittävimmistä yhtyeistä. Se on maailman myydyin albumi (elokuu 2018).


title: Eagles

text: Kokoelma-albumin julkaisemisen jälkeen Eagles aloitti uransa viidennen studioalbumin "Hotel California" äänittämisen. Albumin yli puolitoista vuotta kestänyt työstäminen ja kiertue-elämä verotti yhtyettä suuresti, kunnes albumi lopulta julkaistiin vuoden 1976 joulukuussa. Se nousi listaykköseksi Yhdysvalloissa, ja siitä tuli yhtyeen uran kaupallisesti menestynein studioalbumi 32 miljoonan kappaleen maailmanlaajuisella myynnillään. Albumilta julkaistiin kolme singleä: ”New Kid in Town” (Billboard Hot 100 -listan 1.), ”Hotel California” (listan 1.) ja ”Life in the Fast Lane” (listan 11.). ”New Kid in Town” palkittiin vuonna 1977 Grammy-palkinnolla kategoriassa ”paras kaksi- tai useampiääninen vokaalisovitus” ja ”Hotel California” voitti vuonna 1978 vuoden levytyksen Grammy-palkinnon. Albumi kahmi myös kolme muuta Grammy-ehdokkuutta: tuottaja Bill Szymczyk oli ehdolla vuoden tuottajaksi ja ”Hotel California” vuoden lauluksi. Albumia pidettiin ennakkosuosikkina myös vuoden albumin Grammy-palkinnon saajaksi, mutta palkinnon voitti lopulta Fleetwood Mac albumillaan "Rumours".


title: Eagles

text: "Hotel California" on myöhemmin noussut yhdeksi koko rockmusiikin arvostetuimmista albumeista. "Rolling Stone" listasi albumin sijalle 37. vuoden 2003 marraskuussa julkaisemassaan "500 Greatest Albums of All Time" -listassa, ja kappale ”Hotel California” luetaan usein rockmusiikin merkittävimpien kappaleiden joukkoon. Don Felderin ja Joe Walshin kappaleen lopussa kaksin soittama kitarasoolo on myös useaan otteeseen valittu kaikkien aikojen parhaaksi kitarasooloksi.


title: Eagles

text: "Hotel Californiaa" seuranneen maailmankiertueen päätyttyä vuonna 1977 basisti Randy Meisner erosi yhtyeestä. Hänen seuraajakseen valittiin aiemmin Meisnerin myös Poco -yhtyeessä korvannut Timothy B. Schmit. Schmitin liityttyä yhtyeeseen Eagles aloitti tulevan studioalbuminsa "The Long Run" työstämisen. Albumin työstäminen kiristi yhtyeen jäsenten henkilökohtaisia välejä entisestään, sillä albumin syntyprosessi oli alusta lähtien hyvin vaikea. "The Long Run" oli alun perin tarkoitus julkaista tupla-albumina, mutta äänitysten alkaessa vuoden 1978 maaliskuussa yhtye ei ollut vieläkään onnistunut kirjoittamaan riittävästi materiaalia vaaditun mittaisen albumin levyttämiseksi. Tupla-albumin julkaisemisesta luovuttiin, ja "The Long Run" sisälsi lopulta vain kymmenen kappaletta. Albumi julkaistiin pitkän studiotyöskentelyn tuloksena vuoden 1979 syyskuussa, mutta se sai kriitikoiden keskuudessa ristiriitaisen vastaanoton ja sitä pidettiin valtavan suositun "Hotel Californian" jälkeen jopa pettymyksenä. Tästä huolimatta albumi nousi listaykköseksi ja myi platinaa vuoden 1980 alussa. Albumin singlejulkaisut ”Heartache Tonight” (Billboard Hot 100 -listan 1.), ”The Long Run” (listan 8.) ja ”I Can’t Tell You Why” (listan 8.) nousivat hiteiksi, ja ”Heartache Tonight” palkittiin myös Grammy-palkinnolla parhaana duon tai ryhmän rock-esityksenä.


title: Eagles

text: Albumin julkaisemisen jälkeen Eagles aloitti uuden maailmankiertueensa, jonka aikana Don Felderin ja Glenn Freyn henkilökemia ajautui törmäyskurssille. Yhtyeen loppu vaikutti väistämättömältä, mutta se viivästyi levytyssopimuksessa olleen pykälän vuoksi: yhtyeen oli toimitettava levy-yhtiö Asylum Recordsille julkaistavaksi vielä sopimuksen mukaisesti livealbumi. Eagles oli hajonnut epävirallisesti "The Long Run" -kiertueen päätyttyä vuoden 1980 heinäkuussa, mutta albumi oli yhä julkaisematta. Lopulta vuoden 1980 marraskuussa julkaistulle livealbumille "Eagles Live" otettiin konserteissa taltioitua materiaalia vuosien 1976 ja 1980 väliltä. Glenn Frey oli katkaissut välinsä yhtyeen muihin jäseniin, ja muun yhtyeen työstäessä Miamissa osuuksiaan albumia miksattaessa, Frey oli päättänyt jäädä Los Angelesiin. "Eagles Live" nousi Yhdysvalloissa listan kuudenneksi, ja albumin ainoana singlenä julkaistu lainakappale ”Seven Bridges Road” ylsi listan 21. sijalle.


title: Eagles

text: "Eagles Liven" julkaisemisen jälkeen yhtyeen uran ilmoitettiin virallisesti olevan ohi. Yhtyeen jäsenten viha toisiaan kohtaan oli syventynyt entisestään, ja Don Henley muun muassa vannoi, etteivät yhtyeen jäsenet soittaisi yhdessä ennen kuin helvetti jäätyy.


title: Eagles

text: Vuonna 1993 Giant Records julkaisi kokoelma-albumin "", jolla eri yhtyeet ja artistit esittivät omia versioitaan Eaglesin uran kappaleista. Country-muusikko Travis Tritt levytti albumille oman versionsa kappaleesta ”Take It Easy”, jolle kuvattiin myös musiikkivideo. Tritt vaati, että "The Long Runin" levyttänyt Eaglesin kokoonpano esiintyisi videolla, ja kukin Eaglesin jäsenistä suostui ehdotukseen. Musiikkivideolla esiintymisen ohella Timothy B. Schmit vieraili albumilla taustalaulajana, ja julkinen huhu Eaglesin paluusta alkoi velloa entistä voimakkaampana.


title: Eagles

text: Vuonna 1994, neljätoista vuotta hajoamisensa jälkeen, Eagles ilmoitti tekevänsä paluun yhteen. Yhtye aloitti kaksivuotisen ja valtavan suositun paluukiertueensa vuoden 1994 huhtikuussa, ja marraskuussa yhtye julkaisi neljä uutta kappaletta sisältäneen livealbumin "Hell Freezes Over" (). Albumi nousi listaykköseksi Yhdysvalloissa, ja sen uusista kappaleista ”Get Over It” ja ”Love Will Keep Us Alive” nousivat singlelistalla neljänkymmenen parhaan joukkoon ja uusiksi hiteiksi. Glenn Frey vitsaili kiertueen alussa, että ”yhtye ei ollut koskaan hajonnut, vaan pitänyt pelkästään neljäntoista vuoden tauon”.


title: Eagles

text: Vuonna 1998 Eagles valittiin Rock and Roll Hall of Famen jäseneksi. Palkitsemisseremonian päätteeksi Eagles nousi lavalle koko uransa kattavan kokoonpanon kanssa, sillä Henleyn, Freyn, Walshin, Felderin ja Schmitin rinnalla lavalla esiintyivät myös Randy Meisner ja Bernie Leadon. Yhtye esitti tapahtumassa kappaleet ”Take It Easy” ja ”Hotel California”.


title: Eagles

text: Vuoden 2000 marraskuussa Eagles julkaisi neljän CD-levyn kokoelman "", joka koostui yhtyeen kappaleiden ohella myös "The Long Runin" äänityksistä peräisin olevista pätkistä ja aiemmin julkaisemattomista, konserteissa taltioiduista kappaleista.


title: Eagles

text: Kitaristi Don Felder erotettiin yhtyeestä vuoden 2001 helmikuussa.Syynä tähän oli Eagles yhtyeen Eagles LTD yhtiön omistusoikeuksiin liittyyvät erimielisyydet joissa yhtiön osakkaiden osuuksien suuruuksista syntyi erimielisyyttä.Tätä seurasivat Felderin oikeussyytteet Don Henleya ja Glenn Freyta kohden, ja hän vaati Eaglesilta yli 50 miljoonan dollarin korvauksia erottamisestaan.Felder oli lisäksi suivaantunut siitä, että Henley ja Frey saivat suuremman osuuden "Hell Freezes Over" -kiertueen ja "Selected Works: 1972-1999" -kokoelman tuotoista kuin muu yhtye, ja hänen mielestään tuotot olisi pitänyt jakaa viiteen yhtä suureen osaan yhtyeen jäsenten kesken. Henley ja Frey haastoivat Felderin oikeuteen sopimusrikkomuksesta liittyen Felderin kirjoittamaan omaelämäkertaan "Heaven and Hell: My Life in the Eagles (1974–2001)."Frey, Henley sopivat oikeuskiistansa Felderin kanssa lopulta ilman pitkää ja negatiivista julkisuutta lisäävää oikeudenkäyntiä.


title: Eagles

text: Felderin erosta huolimatta Eagles aloitti vuonna 2001 uuden konserttikiertueensa, ja hänen paikkansa yhtyeen konserteissa täytti Steuart Smith. Smithin ohella kiertueelle yhtyeen mukaan liittyivät myös kosketinsoittajat Michael Thompson ja Will Hollis, rumpali Scott Crago, torvisoittaja Bill Armstrong, saksofonisti ja viulisti Al Garth sekä saksofonistit Christian Mostert ja Greg Smith.


title: Eagles

text: Vuonna 2003 Eagles julkaisi uuden kokoelma-albumin "The Very Best Of". Kahden CD-levyn albumi sisälsi kattavan läpileikkauksen yhtyeen levytysurasta esikoisalbumista vuoden 1994 "Hell Freezes Overin" studiomateriaaliin, mutta myös uuden kappaleen ”Hole in the World”, jonka Don Henley ja Glenn Frey olivat kirjoittaneet syyskuun 11. päivän terrori-iskujen jälkeen.


title: Eagles

text: Vuoden 2004 marraskuussa Eagles taltioi konserttinsa Australiassa DVD-julkaisuksi "Farewell 1 Tour – Live from Melbourne", joka julkaistiin vuoden 2005 kesäkuussa. DVD sisälsi myös Glenn Freyn säveltämän uuden kappaleen ”No More Cloudy Days”.


title: Eagles

text: Kappale ”No More Cloudy Days” julkaistiin singlenä vuonna 2005 ensimmäisenä singlenä Eaglesin tulevalta, seitsemänneltä studioalbumilta "Long Road Out of Eden" jota yhtye oli työstänyt jo vuodesta 2001. Albumilta julkaistiin vuosien 2007 ja 2009 välillä myös neljä muuta singleä: ”How Long”, ”Busy Being Fabulous”, ”What Do I Do with My Heart” ja ”I Don't Want to Hear Any More”. "Long Road Out of Eden" -albumin Eagles julkaisi vuoden 2007 lokakuussa, ja albumi nousi Yhdysvalloissa listaykköseksi. Se oli yhtyeen ensimmäinen täysin uudesta materiaalista koostunut studioalbumi sitten vuoden 1979 "The Long Runin", ja se oli vuoden myydyin albumi Yhdysvalloissa. Albumi huomioitiin yhteensä kuudella Grammy-palkintoehdokkuudella, joista se voitti palkinnot kategoriassa ”paras duon tai ryhmän country-esitys” kappaleella ”How Long” ja ”paras pop-instrumentaali” kappaleella ”I Dreamed There Was No War”. "Long Road Out of Eden" oli Yhdysvaltojen ohella albumilistan ykkönen myös kahdessatoista muussa maassa.


title: Eagles

text:
Vuonna 2013 Eaglesin uraa käsittelevä kaksiosainen dokumenttielokuva "History of the Eagles" sai ensi-iltansa, ja elokuvan julkaisua seurasi uusi maailmankiertue jonka aikana myös yhtyeen alkuperäinen kitaristi Bernie Leadon palasi yhtyeeseen vierailemaan konserteissa.
Eagles on esiintynyt Suomessa kolme kertaa. Ensimmäisen kerran yhtye nähtiin Suomessa vuonna 2001, kun se esiintyi Helsingissä ja Turussa loppuunmyydyille katsomoille. Toistaiseksi viimeisin Suomen-vierailu tapahtui kesäkuussa 2009, kun yhtye esiintyi Hartwall Areenalla Helsingissä.


title: The Offspring

text: The Offspring on yhdysvaltalainen punk rock -yhtye. Yhtyeen perustivat kitaristi Dexter Holland ja basisti Greg Kriesel vuonna 1984 Huntington Beachilla, Kaliforniassa. Heidän lisäkseen yhtyeen alkuperäiseen kokoonpanoon kuuluu kitaristi Kevin "Noodles" Wasserman. Tällä hetkellä rumpalina on Pete Parada. Yhtye on julkaissut yhdeksän albumia, kaksi kokoelmaa, neljä EP:tä ja kolme videoalbumia. The Offspringin levyjä on myyty maailmanlaajuisesti yli 50 miljoonaa kappaletta, ja näin ollen se on yksi maailman myydyimpiä punk rock -yhtyeitä.


title: The Offspring

text: The Offspring julkaisi kaksi ensimmäistä studioalbumiaan itsenäisille levy-yhtiöille Nemesis Recordsille ja Epitaph Recordsille, ja ne keräsivät yhtyeelle kuuntelijoita. Yhtyeen vuonna 1994 julkaistu kolmas studioalbumi "Smash" nousi menestykseksi, ja se myi lopulta yli 12 miljoonaa kappaletta maailmanlaajuisesti ollen näin myydyin indie levy-yhtiön julkaisu. Yhtyettä kunnioitettiin paljon, ja yhdessä muiden kalifornialaisten pop-punkyhtyeiden kanssa se toi punk-rockia valtavirran suosioon. "Smashin" suosio herätti huomiota suurten levy-yhtiöiden keskuudessa, ja Offspring tekikin sopimuksen Columbia Recordsin kanssa vuonna 1996. Ensimmäinen Columbian julkaisema studioalbumi "Ixnay on the Hombre" julkaistiin vuonna 1997, ja se sai hyvän vastaanoton kriitikoilta. Yhtye jatkoi suosion keräämistä seuraavilla albumeillaan "Americana" (1998), "Conspiracy of One" (2000) ja "Splinter" (2003), jotka saavuttivat multi-platinaa, platinaa ja kultaa. Viisi vuotta myöhemmin julkaistiin albumi "Rise and Fall, Rage and Grace" (2008), joka oli myös menestys. Albumin toinen single "You're Gonna Go Far, Kid" oli Hot Modern Rock Tracks -listan ykkösenä 11 viikkoa, ja se on tähän mennessä yhtyeen ainut kultaa myynyt single Amerikassa. Yhtyeen uusin albumi Days go By julkaistiin 26. päivä kesäkuuta 2012.


title: The Offspring

text: The Offspringin tarina alkoi vuonna 1983, kun silloin rumpalina ollut Bryan "Dexter" Holland ja basisti Greg Kriesel tapasivat lukionsa maastojuoksujoukkueen kautta ja aloittivat soittamaan musiikkia autotallissa. Kaksikko muodosti lopulta paikallisen bändin, joka nimettiin Manic Subsidaliksi. Päätös perustaa bändi syntyi Social Distortionin konsertin ulkopuolella, kun heiltä evättiin sisäänpääsy. Pian perustamisen jälkeen Holland vaihtoi rummuista kitaraan ja lauluun, ja James Lilja siirtyi rumpuihin. Doug Thompson lisättiin lauluun ja Kevin "Noodles" Wasserman, lukion vahtimestari, toivotettiin tervetulleeksi bändiin. Väitetään, että pääsyy tähän oli se, että hän oli tarpeeksi vanha ostamaan alkoholia Hollandille ja Krieselille, jotka olivat molemmat alaikäisiä. Bändin rumpalina oli Thompsonin ystävä Jim Benton, ja tämän jätettyä bändin pian myös Thompson pakotettiin poistumaan. Tämän takia Holland siirtyi lauluun ja James Lilja otettiin rumpaliksi. Vuonna 1986 bändi vaihtoi nimensä The Offspringiksi, ja samana vuonna julkaistiin bändin ensimmäinen single "I'll Be Waiting/Blackball". Single julkaistiin bändin omalla Black Label -levy-yhtyeellä, joka oli nimetty olutmerkin mukaan. "I'll Be Waiting"in varhaisempi silloin nimellä "Fire and Ice" tunnettu versio julkaistiin "Subject to Blackout" -kokoelmakasetilla, joka julkaistiin myös vuonna 1986. Nykyään se on ladattavissa ilmaiseksi The Offspringin verkkosivuilta. Myös vuonna 1986 yhtye nauhoitti demokasetin, joka sai positiivisen arvion Maximum Rocknroll -lehdeltä. Lilja jätti The Offspringin vuonna 1987 tavoitellessaan lääkärin uraa, ja hänen tilalleen otettiin Ron Welty, joka oli tuolloin vain 16-vuotias.


title: The Offspring

text: Nauhoitettuaan vielä toisen demon vuonna 1988 The Offspring allekirjoitti levytyssopimuksen pienen levy-yhtiön, Nemesis Recordsin kanssa. Sitten, maaliskuussa 1989, bändi lyöttäytyi yhteen tuottaja Thom Wilsonin kanssa nauhoittamaan ensimmäistä albumiaan, jonka nimeksi tuli "The Offspring". Levy-yhtiö julkaisi albumia vain rajoitetun erän 12" vinyyliformaatilla, ja CD-julkaisu ilmestyi vasta 1995. Julkaisua seurasi kuuden viikon kansallinen kiertue, mutta Noodlesia puukotettiin heidän ydinvoiman vastaisen näytöksen aikana Hollywoodissa.


title: The Offspring

text: Vuonna 1991 The Offspring lyöttäytyi jälleen tuottaja Wilsonin kanssa yhteen. Tällä kertaa työn alla oli "Baghdad"-EP. Tämä EP oli apuna bändin allekirjoittaessa levytyssopimusta Epitaph Recordsin kanssa. Wilson oli yrittänyt saada bändin vaihtamaan levy-yhtiönsä Bad Religionin kitaristin, Brett Gurewitzin, ylläpitämään Epitaphiin. Gurewitzin mielestä "The Offspring" ei ollut aivan tarpeeksi vakuuttava hänen levy-yhtiölleen, mutta "Baghdad" vakuutti hänet antamaan yhtyeelle mahdollisuuden.


title: The Offspring

text: Vuonna 1992 Thom Wilson ja The Offspring palasivat studiolle nauhoittamaan yhtyeen toista studioalbumia "Ignition", joka julkaistiin saman vuoden lokakuussa. Albumi ylitti kaikki bändin ja levy-yhtiön odotukset. Seuraavat kaksi vuotta The Offspring oli erilaisilla kiertueilla muiden punk-yhtyeiden, kuten Pennywisen, No Doubtin ja Voodoo Glow Skullsin kanssa.


title: The Offspring

text: Kun The Offspring palasi studioon nauhoittamaan kolmatta studioalbumiaan vuonna 1993, bändin suhteet tuottaja Thom Wilsonin kanssa olivat alkaneet jännittyä. Bändi julkaisi "Smashin" vuonna 1994, ja siitä tuli yhtyeen parhaiten myynyt albumi. Albumilta julkaistiin kolme hittisingleä "Come Out and Play", "Self Esteem" ja "Gotta Get Away", ja albumi rikkoi kaikkien aikojen ennätyksen ollessaan parhaiten myynyt indie levy-yhtiön julkaisema albumi. Se onkin myynyt jo 16 miljoonaa kappaletta, ja albumi on jatkanut hyvää myyntiään vielä 17 vuotta julkaisunsa jälkeenkin. Albumi on palkittu kuusinkertaisella platinalla Yhdysvalloissa. Albumi on myynyt hyvin myös Amerikan ulkopuolella, erityisesti Australiassa, missä se debytoi listaykkösenä kolmen viikon ajan vuonna 1995.


title: The Offspring

text: "Smashin" julkaisun jälkeen vastikään nousseiden tulojensa turvin The Offspring päätti ostaa oikeudet debyyttialbumiinsa. Sitten Holland ja Greg K. perustivat oman levy-yhtiön, Nitro Recordsin, ja aloittivat levytyssopimusten allekirjoittamisen. Yksi heidän ensimmäisistä julkaisuistaan oli uudelleenjulkaisu yhtyeen ensimmäisestä studioalbumista "The Offspring". Nitro Recordsille tuli useita levytyssopimuksia punk-yhtyeiden, kuten The Vandalsin, Guttermouthin ja Jughead's Revengen kanssa. Pian tämän jälkeen levy-yhtiö jäi pitkälti Dexter Hollandin vastuulle.


title: The Offspring

text: The Offspring jätti Epitaphin ja allekirjoitti levytyssopimuksen Columbia Recordsin kanssa. Neljännen studioalbumin, "Ixnay on the Hombren", kirjoitus- ja nauhoitustyöt alkoivat vuonna 1996. Albumi julkaistiin 4. helmikuuta 1997, joka oli myös Noodlesin 34. syntymäpäivä. Tämä albumi ei saavuttanut "Smashin" kaltaista menestystä, vaikka se myikin yli miljoona kappaletta ja poiki viisi singleä. Albumilla The Offspring alkoi väistyä Epitaphin yhtyeille tyypillisistä poliittisesti kantaa ottavista punk-teemoista, ja lähestyi valtavirran rockia lauluilla kuten "All I Want", "Gone Away" ja "I Choose". Viimeisenä mainitun musiikkivideon Dexter Holland ohjasi itse. Dexter kommentoi, että "Ixnay" ei todennäköisesti saanut "Smashin" kaltaista vastaanottoa, sillä se oli niin paljon erilainen, ja fanit odottivat "Smashille" jatko-osaa.


title: The Offspring

text: Vuonna 1998 The Offspring julkaisi "Americana"-albumin, joka oli yhtyeen viides. Kolme albumin singleä, "Pretty Fly (for a White Guy)", "Why Don't You Get a Job" ja "The Kids Aren't Alright", nousivat bändin suurimmiksi hiteiksi, ja albumista tulikin huippu valtavirran suosiossa. Singlenä julkaistiin myös kappale "She's Got Issues", mutta se ei noussut edellä mainittujen kaltaiseen suosioon.


title: The Offspring

text: Vuonna 1999 yhtyeen jäsenet esittivät itseään elokuvassa "Idle Hands". He soittavat kappaleen "Beheaded" ja cover-version The Ramonesin kappaleesta "I Wanna Be Sedated" koulun tansseissa, ennen kuin Hollandin hahmo kuolee. Yhtye esiintyi myös Woodstock 1999 -konsertissa, missä heidän esiintymisensä lähetettiin suorana televisiosta.


title: The Offspring

text: The Offspring julkaisi kuudennen studioalbuminsa "Conspiracy of Onen" vuonna 2000. Bändi pyrki julkaisemaan koko albumin verkkosivuillaan osoittaakseen tukensa musiikin lataamista internetistä kohtaan. Kuitenkin oikeustoimien uhka Columbian ja sen emoyhtiön Sonyn kautta pakotti bändin luopumaan suunnitelmista, ja vain ensimmäinen single "Original Prankster" julkaistiin virallisella nettisivulla (loppu albumi vuoti fanisivustoille). Bändi myös myi Napsterin logolla varustettuja t-paitoja verkkosivuillaan ja lahjoitti rahaa Napsterin luojalle Shawn Fanningille.


title: The Offspring

text: Vuonna 2002 yhtye alkoi nauhoittaa seitsemättä studioalbumiaan "Splinter". Kuitenkin nauhoitusten aikana bändin pitkäaikainen rumpali Ron Welty jätti The Offspringin omaan Steady Grounds -yhtyeprojektiinsa vedoten. Welty tai The Offspring eivät ole kommentoineet lähtöä tarkemmin.


title: The Offspring

text: The Offspring kuitenkin julkaisi albuminsa vuonna 2003. Yhtye värväsi Josh Freesen nauhoittamaan rummut "Splinteriä" varten, ja myöhemmin bändi ilmoitti, että Atom Willard olisi Ron Weltyn virallinen korvaaja. Albumin alkuperäinen nimi olisi pitänyt olla "Chinese Democrazy (You Snooze, You Lose)" Guns N’ Rosesin pitkään viipyneen albumin mukaan, mutta suunnitelma kariutui, kun Guns N’ Rosesin keulahahmo Axl Rose uhkasi haastaa The Offspringin oikeuteen. Ensimmäinen single "Hit That" sai kohtalaista suosiota MTV:llä. "Hit That" käyttää lukuisia elektronisia tehosteita, joita yhtyeen aiemmassa tuotannossa ei esiintynyt.


title: The Offspring

text: Vuonna 2005 The Offspring julkaisi "Greatest Hits" -kokoelma-albumin sekä kaksois-CD:nä että tavallisena CD-versiona. "Greatest Hits" sisältää 14 bändin hittikappaletta "Smashin" ja "Splinterin" väliltä sekä kaksi ennen julkaisematonta kappaletta, "Can't Repeat" ja piiloraitana cover-versio The Policen kappaleesta "Next to You". Kokoelma ei kuitenkaan sisällä mitään materiaalia ensimmäiseltä albumilta tai "Ignitionilta". Kaksois-CD sisältää videon, missä Dexter ja Noodles kertovat bändin historiasta, ja akustisen version kappaleesta "Dirty Magic". Noin kuukautta myöhemmin The Offspring julkaisi DVD:n, joka sisälsi kaikki yhtyeen siihen astiset musiikkivideot ja joitain videoita live-esiintymisistä.


title: The Offspring

text: Kesällä 2005 The Offspring soitti Warped Tour -kiertueella ensi kertaa, ja sen jälkeen yhtye konsertoi Euroopassa ja Japanissa. "Greatest Hits" -maailmankiertueen jälkeen bändi jäi keikkatauolle, eikä uutta musiikkiakaan syntynyt. Tauon aikana rumpali Atom Willard jätti yhtyeen ja siirtyi Angels & Airwaves -yhtyeeseen.


title: The Offspring

text: Marraskuussa 2006 ilmoitettiin, että The Offspring olisi jälleen studiossa nauhoittamassa kahdeksatta studioalbumiaan "Rise and Fall, Rage and Gracea" yhdessä tuottaja Bob Rockin kanssa. Heinäkuussa 2007 Dexter kertoi, että kaksi kappaletta oli jo valmistunut.


title: The Offspring

text: Samassa kuussa yhtye ilmoitti, että yhtyeen jättäneen rumpali Atom Willardin korvaajaksi tulee entinen Saves the Dayn rumpali Pete Parada. Ensimmäinen esiintyminen Paradan kanssa oli Summer Sonic -festareilla Japanissa saman vuoden elokuussa. Samalla kiertueella The Offspring debytoi uuden kappaleen "Hammerhead", joka tulisi olemaan uuden albumin ensimmäinen single. Parada ei kuitenkaan soittanut rumpuja albumiversiolla, vaan rumpalin tehtävää hoiti Josh Freese, kuten "Splinterin" nauhoituksissakin. The Offspring oli yhtenä pääesiintyjänä Soundwave Festivalilla Australiassa alkuvuodesta 2008 yhdessä Incubusin ja Killswitch Engagen kanssa.


title: The Offspring

text: Huhtikuussa 2008 Dexter ilmoitti albumin nimeksi "Rise and Fall, Rage and Grace" ja julkaisupäiväksi 14. heinäkuuta. Albumin ensimmäinen single "Hammerhead" soi radioissa maaliskuussa. Lisäksi bändin virallinen nettisivusto tarjosi kappaleen ladattavaksi MP3-formaatissa päivää aiemmin. Albumin toinen single "You're Gonna Go Far, Kid" nousi Hot Modern Rock Tracks -listan kärkeen ja pysyi siellä 11 viikkoa, ja singlestä tuli yksi menestyneimmistä kappaleista, jotka yhtye oli yli 20-vuotisella urallaan julkaissut.


title: The Offspring

text: Myös huhtikuussa 2008 Epitaph Records ilmoitti, että levy-yhtiö tekisi uudelleenjulkaisut albumeista "Ignition" ja "Smash". Molemmat albumit remasteroitiin, ja "Smash" sisälsi uuden 24-sivuisen vihkosen. Uudelleenjulkaisut julkaistiin sattumalta samana päivänä kuin "Rise and Fall, Rage and Grace".


title: The Offspring

text: Albumia tukeva kiertue alkoi 16. huhtikuuta esiintymisellä X-Fest -festivaaleilla Kaliforniassa. 28. päivä ilmoitettiin, että Greg K. jäisi tauolle, sillä hän oli saanut lapsen, ja häntä korvaamaan tuli Scott Shiflett bändistä Face to Face. Kriesel palasi kesäkuun puolivälissä. Lokakuussa Etelä-Amerikan kiertueen jälkeen seurasi kolmen viikon Japanin kiertue, missä vahvistuksena oli keikkakitaristi Andrew Freeman. 13. joulukuuta Offspring oli pääesiintyjänä yhdeksännellätoista KROQ Almost Acoustic Christmas -kiertueella. Kiertueen haastattelussa kitaristi Noodles kertoi, että Offspring pitäisi kuukauden tai parin tauon, ja lupaisi, että Yhdysvaltain kiertue lähtisi vauhtiin vuonna 2009. He kiersivät ympäri Pohjois-Amerikkaa "Shit is Fucked Up" -kiertueellaan maaliskuusta heinäkuuhun mukanaan yhtyeet Dropkick Murphys, Alkaline Trio, Street Dogs, Pennywise, Shiny Toy Guns, Sum 41 ja Frank Turner.


title: The Offspring

text: Toukokuussa vuonna 2009 Noodles kertoi haastattelussa, että yhtyeen keulakuva Dexter Holland oli työstänyt yhdeksättä albumia Bob Rockin kanssa Havaijilla. Noodles kertoi, että uusi levy voi sisältää kappaleita, jotka jäivät pois "Rise and Fall, Rage and Grace" -albumilta. Dexter kertoi OC Registerille kesäkuussa 2009, että hän halusi kokeilla, ettei uuden levyn tekemisessä menisi yhtä kauan kuin "Rise and Fall, Rage and Grace" -albumin kanssa. Dexter kertoi Rolling Stonelle, että heillä oli keskusteluja uudesta levystä ja he halusivat Bob Rockin uudestaan levyn tuottajaksi ja suunnitelmia, että levy julkaistaisiin jossain vaiheessa vuotta 2010. Noodles kertoi myös Edmonton Sunille, että Offspring aikoo aloittaa nauhoitukset syksyllä 2009. Hän kertoi myös: "Meillä ei ole mitään kappaleita vielä. Ehkä pari demoa siellä täällä. Mutta me etsimme vanhoja kappaleita ja katsomme, josko voisimme julkaista ne pois."


title: The Offspring

text: Kesäkuussa vuonna 2009 Billboardin haastattelussa Noodles kertoi, että Dexter ja Bob Rock keskustelivat, että on pari asiaa, jotka jäivät pois viime levyltä ja pari kappaletta, jotka jäivät pois "Splinter"- ja jopa "Conspiracy of One" -levyiltä ja katsovat, voisiko niitä työstää uudelle levylle. Noodles kertoi myös, että hän haluaisi levyn ulos vuonna 2010, mutta bändi ei osuisi studioon vasta kuin tammikuussa 2010. Haastattelussa kysyttiin myös Pete Paradan osallistumista uuden levyntekoon, ja Noodles kertoi, että "Hän on hyvä. Emme ole tehneet vielä yhtään levyä hänen kanssaan, mutta me odotamme sitä. Hän on hyvä rumpali. Hänellä on suuria ajatuksia, vain todella hyviä ideoita. Hän on todella mukava kaveri ja todellinen tehopakkaus, joten olemme innolla hänen kanssaan."


title: The Offspring

text: 15. helmikuuta 2010 The Offspringin virallisella nettisivulla ilmoitettiin, että The Offspring olisi pääesiintyjänä kahdessa konsertissa läntisessä Kanadassa kesäkuun aikana. Saman vuoden maaliskuussa ilmoitettiin, että yhtye liittyisi 311:n Unity-kiertueelle kesällä. 19 päivän kiertueelle tuli mukaan erityisvieraaksi myös yhtye Pepper, ja se pidettäisi amfiteattereissa ympäri Amerikkaa. Ennen tätä kiertuetta The Offspring soitti itärannikolla neljä Terrible Thingsin järjestämää konserttia. The Offspring otti taukoa studiosta päästäkseen esiintymään 311:n kiertueelle ja suunnitteli soittavansa jotain uutta materiaalia kiertueen aikana. 18. kesäkuuta 2010 Las Vegasin keikalla The Offspring debytoi uuden kappaleen "You Will Find a Way", joka tulee olemaan uudella albumilla. Kappale sai jonkun verran kritiikkiä, sillä se kuulosti samalta kuin Foo Fightersin kappale "Times Like These". He soittivat myös coverin The Clashin "The Guns of Brixton" -kappaleesta. Yhdysvaltain kiertueen jälkeen The Offspring soitti Japanin Summer Sonic Festivalilla elokuussa. Samaan aikaan Japanin-kiertueen kanssa Sony julkaisi erityisen japanilaisen kokoelma-albumin "Happy Hour!".


title: The Offspring

text: 18. helmikuuta The Offspring julkaisi linkin "Offspring Studio Cam" -palveluun, mikä sisältää kuvia ja videomateriaalia yhdeksännen studioalbumin kirjoitus- ja nauhoitusprosessista.


title: The Offspring

text: 3. toukokuuta 2010 Dexter julkaisi bändin nettisivujen viestipalstalla päivityksen koskien uutta albumia. Hän sanoi, että yhtye oli "työskentelemässä muutaman kappaleen parissa. Ne ovat kaikki eri vaiheissa, jotkut ovat täysin alkutekijöissä, jotkut taas lähes täysin valmiita." Hän paljasti myös, että bändi olisi työstämässä albumia studiossa "päivittäin seuraavat kaksi viikkoa. Yritämme saada jotain uutta valmiiksi ja soitettavaksi livenä tänä kesän kiertueilla." Dexter paljasti myös, että yhtye työskenteli uuden "It's All Good" -nimisen kappaleen parissa, mutta hän oli epävarma, tulisiko se esiintymään uudella albumilla. Kesäkuussa vuonna 2010 Lovelinen haastattelussa Dexter ja Noodles mainitsivat, että The Offspring pitäisi tauon studiosta ja he valmistautuivat kesän kiertueeseen. Kun haastattelussa kysyttiin, miltä uusi albumi tulisi kuulostamaan, Noodles kuvaili sitä jatkoksi "Rise and Fall, Rage and Gracelle", mutta siinä tulisi olemaan elementtejä myös "Smashin" tyylistä, kun Dexter taas kuvaili sitä "suoraksi rockiksi". Samassa haastattelussa Dexter ja Noodles sanoivat, että yhtye saattaisi julkaista live-albumin yhdeksännen studioalbumin jälkeen.


title: The Offspring

text:
Noodles sanoi, että The Offspring jatkaisi työskentelyä uuden albumin kanssa tosissaan Unity-kiertueen päätyttyä. Levystä hän kertoi Billboard.comille, että "se etenee hitaasti. Aloitimme äänitykset aikaa sitten. Olemme saaneet vain yhden kappaleen valmiiksi, ja ...viisi tai kuusi kappaletta, jotka sanoisin olevan lähellä sitä. Haluamme saada levyn julkaistua pois mahdollisimman pian, ja työskentelemme sen eteen, mutta toisaalta emme haluaisi julkaista mitään, mikä ei olisi hyvää. Joten käytämme paljon aikaa albumin parissa." Basisti Greg K kertoi Examinerille, että The Offspring toivoi saavansa albuminsa julkaistua loppuvuodesta 2010, vaikka hän myönsi, että prosessi voi viedä "vähän kauemmin kuin on otaksuttu".
Lokakuussa 2010 Dexter postasi bändin Twitterissä sanoen: "On hyvä olla takaisin studiossa". Tämä johti spekulointiin siitä, että yhtye oli vasta aloittamassa nauhoituksia tai jatkamassa niitä. Joulukuussa The Offspring kertoi Twitterissä, että he olivat käyttäneet viimeiset kaksi viikkoa studiossa, ja uuden albumin nauhoitus jatkuisi lomien jälkeen ja albumi olisi julkaisukunnossa vuonna 2011. Dexter ja Noodles kertoivat uudenvuoden podcastissaan, että 12 tai 13 kappaletta oli nyt työn alla. Arvioidusta valmistumisajankohdasta Dexter kertoi samassa podcastissa: "Emme tiedä vielä. Se voitaisi tehdä huomenna, mutta vielä se ei ole valmis, eikä se ole vielä hyvä", mutta myöhemmin hän kertoi, että uudenvuodenlupauksenaan hän toivoi albumin valmistuvan maaliskuussa.


title: The Offspring

text: Huhtikuussa 2011 Noodles kertoi toisessa podcastissa, että uusi albumi todennäköisesti julkaistaisiin ennen kesän kiertueita. Hän kertoo: "Meillä on koko kuluttajalautakunta, joka antaa meille kappaleista palautetta. Luulen, että uusi albumi menestyy hyvin. Emme ole vielä valmiita, mutta olen katsellut kaikkea, mitä olemme tehneet, ja olen varma, että siellä on oikein hienoja juttuja. Vielä on paljon tehtävää, mutta toivomme saavamme sen hyvin pian valmiiksi, sillä näemme jo valoa tunnelin päässä". Yhtye kertoi myös, että heillä on "12-13" uutta kappaletta.


title: The Offspring

text: 11. tammikuuta 2011 tilapäinen rumpali Josh Freese, joka nauhoitti rummut yhtyeen kahdelle edelliselle albumille, kertoi nettisivuillaan, että hän oli studiossa työskennellen jälleen The Offspringin kanssa. Myös Ronnie King ilmoitti työskentelevänsä albumilla kosketinsoitinten parissa, kuten hän teki "Splinter"-albumillakin.


title: The Offspring

text: 4. maaliskuuta The Offspring ilmoitti verkkosivuillaan, että yhtye tulisi kiertueille vuoden kesällä ja syksyllä. Heidät vahvistettiin pääesiintyjiksi Reading ja Leeds Festival -kiertueille.


title: The Offspring

text: 2. elokuuta ilmestyneessä podcastissa Dexter sanoi leikillään, että bändi "on täydellisesti vitun epäaktiivinen eikä työskentele levyn parissa". Hän lisäsi: "Olemme olleet studiossa joka päivä, paitsi ihan viimeisinä päivinä. Otimme muutaman päivän taukoa, koska minun piti kirjoittaa sanoituksia... Sanoisin, että meillä on hyvä kasa musiikkia nauhoitettuna. Meillä on 12 kappaletta, joista pidämme, ja luulen, että kaikki rummut on jo tehty, kitarakohtiakin on jo paljon. Täytyy vain saada laulu sopimaan yhteen. Olemme hyvin, hyvin lähellä valmistumista." Vaikka Noodles on epävarma, tullaanko uusi albumi julkaisemaan vuonna 2011, Dexter vakuuttaa, että siitä "ei missään tapauksessa tule "Chinese Democracy" -tyylin tapausta". Hän sanoo, että bändi on "lähestymässä loppua" ja "näkee jo valoa tunnelin päässä", ja että yhtye ei aio "rytätä kaikkea ja alkaa kirjoittaa kappaleita uudelleen".


title: The Offspring

text: 4. syyskuuta I-Day Festivalin haastattelussa Italiassa Noodles sanoi, että The Offspringin uutta albumia ei tultaisi julkaisemaan ennen vuotta 2012. Hän jatkoi, että yhtyeen "pitäisi saada albumi valmiiksi tämän vuoden puolella, ja sitten oikeastaan ensi vuonna alamme siirtyä kohti albumin kansitaidetta ja muuta sellaista".


title: The Offspring

text:
14. syyskuuta The Offspring ilmoitti Facebook-sivuillaan, että yhtyeen odotettiin "palaavan studioon noin viikossa" albumin uudelleennauhoitusta varten, jonka he toivovat olevan valmis kahdessa tai kolmessa kuukaudessa. Samana päivänä yhtye ilmoitti käynnistävänsä albumia tukevan kiertueen vuonna 2012. 4. lokakuuta The Offspring ilmoitti olevansa takaisin studiolla. AJ Maddahin, Australian Soundwawe-festivaalin perustajan, mukaan albumin pitäisi olla miksattuna tammi- tai helmikuussa 2012. 23. lokakuuta Noodles kertoi bändin Twitterissä, että The Offspring suunnittelee kiertuetta, kunhan studioalbumi on julkaistu pois. Hän ehdotti, että kiertue alkaa kevään 2012 tienoilla. Yhtye on pääesiintyjänä PunkSpring-festivaaleilla Japanissa, 31. maaliskuuta Tokiossa ja 1. huhtikuuta Osakassa yhdessä Sum 41:n, New Found Gloryn ja All Time Low:n kanssa. Lisäksi he ovat vahvistaneet soittavansa Rock am Ring- ja Rock im Park -festivaaleilla kesäkuussa.
Kesällä The Offspring sai tehtyä levyn valmiiksi joka kantaa nimeä Days Go By. Levyllä on myös kappale "Dirty Magic", jota uudelleen äänittivät. Dirty Magic on yhtyeen toisella levyllä, ""Ignition"".


title: The Offspring

text: Dexter Holland ilmoitti, että yhtye lähtee takaisin studioon purkittamaan uutta levyä "Days Go by"-kiertueen jälkeen ja toivoo että levy tulee vuonna 2014.


title: The Offspring

text: Vaikka The Offspringin musiikkia pidetään yleisesti pop-punkina tai yksinkertaisesti vain punk rockina, heidän musiikissaan on vahvoja vaikutteita myös 1990-luvun grunge-suuntauksesta ja satunnaisesti ska punkista. The Offspringin tyylissä on paljon Dexterin tai koko bändin huutamia huudahduksia, kuten "Whoa", "Hey" ja "Yeah". NOFX (Offspringin kanssa samassa levy-yhtiössä 1990-luvulla ollyt yhtye) on tehnyt tästä vitsin kappaleessaan "Whoa on the Whoas". Joissain kappaleissa, kuten "Pay the Man" ja "Come Out and Play", on vaikutteita myös itämaisesta musiikista. Sanoitukset käsittelevät monia aiheita, kuten henkilökohtaisia suhteita ("She's Got Issues", "Self Esteem", "Spare Me the Details") ja Yhdysvaltojen ja koko yhteiskunnan rappeutumista ("It'll Be a Long Time", "Americana", "Stuff is Messed Up"). Sanoituksista usein heijastuu sarkastinen näkökulma, joka voi sanavalinnan ja kielenkäytön ohella loukata joitain. Tämä mainitaan esimerkiksi "Ixnay on the Hombren" esittelykappaleessa "Disclaimer", joka on hyvä esimerkki siitä, miten useimmissa The Offspringin albumeissa on jonkinlainen esittely (esimerkkeinä "Smash": "Time to Relax", "Americana": "Welcome", "Conspiracy of One": "Intro" ja "Splinter": "Neocon").


title: The Offspring

text: Yhtye ilmoittaa musiikillisiin innoittajiinsa seuraavat yhtyeet: Agent Orange, The Adolescents, Angry Samoans, Bad Brains, Bad Religion, Black Flag, Channel 3, Circle Jerks, The Clash, D.I., The Damned, Dead Kennedys, Descendents, The Dickies, Iron Maiden, Jane’s Addiction, Bob Marley & The Wailers, Metallica, Minor Threat, Nirvana, Ramones, Red Hot Chili Peppers, Sex Pistols, Sham 69, Social Distortion, Thelonious Monster, TSOL, The Vandals and Youth Brigade.


title: The Offspring

text: The Offspringin vaikutus näkyy vielä tänäkin päivänä, pääsyynä tähän on jo kuusinkertaista platinaa ja maailmanlaajuista radiosoittoa saanut "Smash"-albumi. Yhtenä 1990-luvun suosituimmista punk-yhtyeistä The Offspring herätti yleistä kiinnostusta punk-musiikkia kohtaan ja toi tyylilajia valtavirran tietoon. The Offspring on myös vaikuttanut moniin yhtyeisiin ja artisteihin, esimerkkeinä Simple Plan, Sum 41, Paramore, Steriogram, FM Static, Misono, Valvomo ja monet muut. Los Angelesin modernia rockia soittava radioasema KROQ listasi The Offspringin sijalle 21 listalla "top 106.7 biggest KROQ bands of all time" ja sijalle 8 "Top 166 Artists of 1980–2008" listalla.


title: The Offspring

text: The Offspringin musiikkia on esiintynyt elokuvissa, kuten "Kaahari katkoviivalla", "Batman Forever", "Tiedän mitä teit viime kesänä", "Kauhun oppitunnit", "Varsity Blues", "Idle Hands", "Me kaksi & Irene", "Luuseri", "Sänkykamarin sankari", "Bubble Boy", "Elukka", "American Pie 2", "Orange County", "The New Guy", "Bowling for Columbine", "Pauly Shore Is Dead", "Klik!" ja "Paistetut madot ja kuinka niitä syödään" (trailerissa). "Mota", "Amazed" ja "The Meaning of Life" (kaikki albumilta "Ixnay on the Hombre") esiintyivät Warren Millerin dokumentissa "Snowriders II". "Pretty Fly (For a White Guy)" -kappaleen voi kuulla "Kukkulan kuninkaan" jaksossa "Escape from Party Island". "You're Gonna Go Far, Kid" esiintyy "90210:n" jaksossa "We're Not in Kansas Anymore", ja "Kristy, Are You Doing Okay?" esiintyy puolestaan jaksossa "Zero Tolerance". Videopeleistä The Offspringin musiikkia esiintyy peleissä "Crazy Taxi", "Tony Hawk's Pro Skater 4" ja "SingStar Rocks!". "Pretty Fly (for a White Guy)" esiintyy pelissä "". "Hammerhead", "Gone Away", "Pretty Fly (for a White Guy)", "Self Esteem", "All I Want", "The Kids Aren't Alright" ja "A Lot Like Me" ovat ladattavissa "Rock Band" -sarjaan. "Hammerhead" esiintyy myös jalkapallopelissä "Madden NFL 09".


title: The Offspring

text: The Offspring on käynyt Suomessa yhdeksän kertaa. Viimeksi yhtye esiintyi Seinäjoella 29. kesäkuuta 2018 Provinssi -festivaaleilla. Vuonna 2014 Ruisrockissa yhtye esitti "Smash"-albumin kokonaisuudessaan kunnioittaen albumin 20-vuotissyntymäpäivää.


title: Genre

text: Tyylilaji eli lajityyppi eli genre (ääntyy [genre] tai [žãr]) eli tyylisuunta ( ’laatu, laji, suku’; "genre artistique" ’taidelaji’) tarkoittaa jonkin taiteenalan laatua, lajia, luokkaa, tyyppiä tai esitystapaa.


title: Genre

text: Genren kriteerit ovat tavallisesti väljiä. Niitä laaditaan kategorisoinnin tai lajittelun takia. Esimerkiksi videopelien lajityyppejä erottelemalla voidaan päästä käsitykseen alan kokonaisuudesta ja eri keinoista. Kaikilla aloilla on myös arvosteltu genre-ajattelua jäykäksi, koska yksi laji saattaa sisältää osia useista muista. On tavallisesti vaikea päästä yksimielisyyteen lajien tunnusmerkeistä.


title: Genre

text: Eri taiteenalojen historiassa joinakin aikoina saatetaan korostaa genrerajoja, kun taas joinakin aikoina niistä on pyritty pois. Esimerkiksi 1950-luvulla maalaustaiteen ja julisteen väliset rajat olivat selkeitä, kun taas pop-taiteen myötä 1960-luvulla ne olivat matalia, kuten julistetaiteen syntyaikoinakin 1800-luvun lopulla. Usein sekä jonkin taiteenlajin sisäiset rajat että eri taiteiden väliset rajat ovat madaltuneet.


title: Genre

text: Maalaustaiteessa genre tarkoittaa yleismerkityksessä taiteenlajia. Tavallisesti kuvataiteen genret erotellaan formaatin tai tyylin avulla. Genremaalaus on myös sama kuin laatukuva tai laatumaalaus.


title: Genre

text: Ranskan taideakatemia esitti 1600-luvulla maalaustaiteen genrehierarkian, jossa akateemisen taiteen lajit ovat keskeisessä asemassa. Teosten aiheet tai sisällöt oli hierarkkisesti jaettu viiteen luokkaan. Arvostetuimman luokan muodostivat historiamaalaukset, joita seurasivat muotokuvat, genremaalaukset, maisemat ja asetelmat. Kolme viimeistä luokkaa oli arvostukseltaan suurin piirtein samanarvoisia, mutta muotokuvan arvostus määräytyi kuvattavan henkilön arvon mukaan. Lisäksi käytännöllisesti katsoen kaikki uskonnolliset maalaukset kuuluivat historiamaalausten luokkaan.


title: Genre

text: Maalaustaiteen genrehierarkia alkoi menettää merkitystään 1800-luvun lopulla. Maisemamaalaus nousi merkittäväksi genreksi 1800-luvulla. Myös asetelmamaalauksesta, joka oli ollut aikaisemmin hierakian alimpana, tuli suosittu aihe impressionistimaalareille ja myös modernismin avantgarde-suuntauksille, kuten kubismille.


title: Genre

text: Musiikin genre määräytyy yleensä ensisijaisesti musiikin tyylin mukaan, mutta lajittelu perustuu usein myös alueeseen, aikakauteen, soitinkokoonpanoon, käyttötarkoitukseen tai näiden yhdistelmiin. Musiikki voidaan jakaa karkeasti taidemusiikkiin, populaarimusiikkiin ja kansanmusiikkiin.


title: Genre

text: Länsimaisen taidemusiikin, niin sanotun klassisen musiikin, alalajeja ovat esityskokoonpanon perusteella jaoteltuna esimerkiksi sinfonia ja kamarimusiikki, käyttötarkoituksen perusteella kirkkomusiikki ja orkesterimusiikki tai aikakauden perusteella barokkimusiikki, klassismin musiikki ja romantiikan musiikki.


title: Genre

text: Populaarimusiikin alagenrejä ovat esimerkiksi pop, rock, metal, soul, discomusiikki, folk, blues, jazz, iskelmä, tekno, ja trance.


title: Genre

text: Kansanmusiikki voidaan jaotella eri kansallisuuksien, alueiden ja etnisten ryhmien mukaan suomalaiseen kansanmusiikkiin, itä-Euroopan juutalaisten kletzmer-musiikkiin jne.


title: Genre

text: Kirjallisuus on perinteisesti jaettu kolmeen laajaan lajityyppiin, lyriikkaan, proosaan ja draamaan. Jaottelu periytyy Aristoteleen Runousoppi-teoksesta, jossa hän tosin jakaa kirjallisuuden lyriikkaan, epiikkaan ja draamaan, sillä proosan lajityyppi ei ollut vielä kehittynyt.


title: Genre

text: Myöhemmin kirjallisuuden genreistä on kirjoittanut muun muassa Alastair Fowler teoksessaan "Kinds of Literature" (1982), joka on nykyisen genreteorian perusteoksia. Siinä Fowler erottaa kirjallisuuden historiallisen lajin, alalajin, tyylilajin eli moodin sekä rakennetyypin toisistaan. Tässä teoriassa historiallisia lajeja ovat esimerkiksi salapoliisikertomus, tieteiskertomus, romanssi ynnä muut. Alalaji puolestaan on tietyn lajin piiriin kuuluva laji, joka lisää vähintään yhden sisällöllisen piirteen lajin valikoimaan. Esimerkiksi kovaksikeitetty dekkari on salapoliisikertomuksen alalaji. Tyylilaji eli moodi taas voi vaihdella teoksen sisällä, niin että teos voi olla lajiltaan vaikkapa tragikomedia, mutta sen tiettyjen jakson moodina voi olla pastoraali.


title: Genre

text: Myös elokuvat voidaan luokitella niiden tyypillisten ominaisuuksien mukaan eri lajeihin. Genren käsitettä käyttävät sekä elokuvan tuotanto, markkinointi, että tutkimus.


title: Genre

text: Elokuvan genrejä ovat esimerkiksi kauhu, trilleri, komedia ja draama. Niiden tarkoitus on ilmaista katsojalle elokuvan tyylilaji. Nykyisin on tarjolla on myös välimuotoja päägenreistä, esimerkiksi draamakomedia ja kauhukomedia. Nämä välimuodot kertovat, että elokuva on koominen, vaikka säilyttää alkuperäisen genrensä.


title: Genre

text: Elokuvatutkimuksessa elokuvan lajia ja tyylillisiä piirteitä on tutkittu myös moodin käsitteen avulla. Elokuvatutkija David Bordwell erottaa esimerkiksi valtavirtaelokuvan ja avantgarden omiksi kerronnan moodeikseen.


title: Genre

text: Termille "genre" ei ole vakiintunut yhtä käyttötapaa valokuvatutkimuksissa ja -käytännöissä. Kaksi keskeisintä käyttötapaa ovat olleet aiheluokittelu ja valokuvan käytännön tai käyttötarkoituksen pohjalta tyypittely. Valokuvia on lajiteltu aiheiden pohjalta esimerkiksi maisema-, alaston-, muoti-, still life- ja katuvalokuviin. Eriävien käytäntöjen tai käyttötarkoitusten perusteella valokuvat on lajiteltu esimerkiksi lehti-, mainos- ja taidevalokuviin. Esimerkiksi lehtivalokuvat eli journalistiset valokuvat on edelleen tyypitelty muun muassa uutis-, henkilö- ja kuvitusvalokuviin. Alatyypittelyt ovat tosin vaihdelleet suuresti. Esimerkiksi lehtivalokuvien alatyypeiksi on mainittu myös urheilu-, muotokuva- ja feature-valokuvat sekä kovat uutisvalokuvat.


title: Sonaattimuoto

text: Sonaattimuoto on musiikkitermi, jolla tarkoitetaan 1700- ja 1800-luvuilla sävelletyissä sonaateissa, konsertoissa, sinfonioissa ja muissa instrumentaaliteoksissa useimmiten ensimmäisessä osassa käytettyä muotoa. Se kehiteltiin 1800-luvun aikana kokoavaksi käsitteeksi klassisen kauden kappaleille, joilla oli samankaltainen muoto. 1700-luvulla termiä ei siis vielä käytetty, eikä kaikkia kappaleita voi mahduttaa sonaattimuotoon. Esimerkiksi Mozartin pianokonsertoissa on sonaattimuodon kaltaisia aineksia, mutta kappale itsessään ei ole sonaattimuotoinen.


title: Sonaattimuoto

text: Muoto kuitenkin vakiintui varhaisen klassismin aikana, sillä sonaatin toistuvuus ja helposti mieleenpainuvat teemat sekä yksinkertainen rakenne tekivät siitä ihanteellisen konserttikappaleen. Klassismin aikana nimittäin nykymuotoinen konserttitoiminta sai alkunsa ja säveltäjän piti ottaa yleisö huomioon. Sonaattimuodon esiasteen voi erottaa jo joistakin Bachin fuugista, joissa alun teemat toistuvat samalla tavalla kehittelevämmän taitteen jälkeen.


title: Sonaattimuoto

text: Sonaattimuoto koostuu kolmesta jaksosta: esittelyjaksosta, jossa "esitellään" kappaleen teemat eli sävelaiheet; kehittelyjaksosta, jossa näitä teemoja kehitellään; sekä kertausjaksosta, jossa esittelyjakson aiheet kertautuvat. Esittelyjaksoa voi edeltää hidas johdanto.


title: Sonaattimuoto

text: Esittelyjaksossa esitellään pääteema. Se on yleensä reipas ja on kappaleen pääsävellajissa. Pääteemoja voi myös olla useita. Teemaa, joka hoitaa modulaation sivuteemaan, kutsutaan transitioteemaksi. Se esiintyy joissakin sonaattimuotoisissa kappaleissa, muttei ole välttämätön. Sivuteema tai sivuteemat ovat usein laulavampia ja rauhallisempia kuin pääteemat. Se on tyypillisesti eri sävellajissa kuin pääteema. Jos pääteema on duurissa, on sivuteema yleensä sen dominantin duurissa (eli esimerkiksi jos pääteema on C-duurissa, on sivuteema G-duurissa), mutta jos pääteema on mollissa, on sivuteema usein sen "rinnakkaisduurissa", jolla on samat ylennykset tai alennukset kuin mollilla (esimerkiksi a-mollikappaleessa sivuteema on C-duurissa), toisinaan kuitenkin dominantin mollissa (eli jos pääteema on a-mollissa, saattaa sivuteema olla e-mollissa). Sivuteeman jälkeen voi tulla vielä lopputeemoja, jotka lopulta vievät jakson päätökseen. Ne ovat samassa sävellajissa kuin sivuteema.


title: Sonaattimuoto

text: Kehittelyjakson muoto on säveltäjälle täysin vapaa. Kehittelyjakso perustuu lähes poikkeuksetta esittelyjakson teemoille. Usein otetaan esimerkiksi lähtökohdaksi teeman pari ensimmäistä tahtia ja rakennetaan niiden pohjalta "epämelodisia" kehitelmiä. Kehittelyjaksoissa ei yleensä esitellä mitään uusia vahvoja melodioita.


title: Sonaattimuoto

text: Kertausjaksossa esittelyjakson teemat toistuvat, mutta niitä on usein enemmän tai vähemmän muunneltu. Mahdollinen hidas johdanto kuullaan sonaattimuodossa vain kerran, ellei säveltäjä ole halunnut panna sitä kehittelyjaksoon (poikkeuksena esimerkiksi Haydnin sinfonia 103, jossa johdantoon palataan kertausjaksossa). Kertausjakson huomattavin ero esittelyjaksoon verrattuna on, että sivuteema on samassa sävellajissa kuin pääteemakin. Tämän vuoksi myös pää- ja sivuteemojen välissä oleva transitioteema on täysin toinen kuin esittelyjaksossa, sillä modulaatiota ei tapahdu. Kuitenkin jos pääteema on mollissa, on sivuteema usein sitä vastaavassa "muunnosduurissa", jolla on sama perussävel. (Eli jos pääteema on a-mollissa, on sivuteema kertausjaksossa A-duurissa sen sijaan, että se esittelyjaksossa oli C-duurissa.) On myös teoksia, joissa sivuteema on mollissa, mutta se ilmiö on harvinainen. Kappaleen voi päättää coda eli lopuke tai muunlaiset toistot. Erityisesti Beethovenin sonaattimuotoisissa kappaleissa on paljon lopukkeita.


title: Sonaattimuoto

text: Sonaattimuoto on tavallisin klassisen ja romanttisen kauden sonaateissa, sinfonioissa sekä kamarimusiikin teoksissa. Tuon ajan sinfonioita on luonnehdittu orkesterille sävelletyiksi sonaateiksi. Usein juuri teoksen ensimmäinen osa on sonaattimuotoinen, mutta mikä tahansa muukin osa voi olla sonaattimuodossa. Yleisenä sääntönä pidetään, että ollakseen sonaatti kappaleessa on oltava ainakin yksi sonaattimuotoinen osa. Näin ei kuitenkaan aina ole. Sonaattimuoto ei ole klassisen kauden konsertoissa kovin keskeisessä asemassa, vaikka Mozart käytti sitä usein muunneltuna, mutta romantiikan ajan konsertoissa se on yleisempi. Klassisen kauden ja varhaisromantiikan kamarimusiikissa sonaattimuoto on hyvin yleinen. Usein jousikvartettojen ja muiden kamarimusiikin teosten ensimmäinen osa noudattaa sonaattimuotoa. 1800-luvun lopusta eteenpäin sonaattimuoto on käynyt harvinaiseksi, sillä noina vuosina muodon merkitys väheni. Romantiikan aikana Franz Lisztin kaltaiset uudemman polven edustajat rikkoivat sonaattimuotoa selvästi jopa sonaateissaan. Moderneissa sonaateissa ei esiinny sonaattimuotoa.


title: Toto (yhtye)

text: Toto on yhdysvaltalainen rockyhtye, joka perustettiin vuonna 1977 Los Angelesissa, Kaliforniassa. Yhtyeen kokoonpanoon lukeutuvat laulaja Joseph Williams, kitaristi ja laulaja Steve Lukather, rumpali Keith Carlock, kosketinsoittaja ja laulaja David Paich sekä kosketinsoittaja Steve Porcaro. Toton virallinen basisti Mike Porcaro ei esiintynyt yhtyeessä vuoden 2007 jälkeen sairastuttuaan ALS-tautiin, ja hän kuoli maaliskuussa 2015. Mike Porcaron sijaan yhtyeen basistina esiintyy alkuperäiskokoonpanon David Hungate.


title: Toto (yhtye)

text: Toto tunnetaan rock- ja popmusiikin, soulin, funkin, jazzin ja R&B:n elementtejä yhdistelevästä musiikistaan. Yhtyeen tunnetuimpia kappaleita ovat muun muassa ”Hold the Line”, ”Rosanna” ja ”Africa”. Yhtye julkaisi ensimmäisen studioalbuminsa "Toto" vuonna 1978. Neljännen studioalbuminsa, vuonna 1982 julkaistun "Toto IV:n", myötä yhtyeestä tuli yksi aikansa kaupallisesti menestyneimmistä yhtyeistä. Vuonna 2008 kitaristi ja laulaja Steve Lukather kertoi eronneensa yhtyeestä ja Toton lopettaneen toimintansa, mutta yhtye teki paluun vuonna 2010.


title: Toto (yhtye)

text: Toto on esiintynyt Suomessa vuodesta 1987 lähtien 11 kertaa. Yhtye esiintyi Pori Jazz -festivaaleilla 22. heinäkuuta 2010 kokoonnuttuaan vielä kesällä 2010 soittaakseen kiertueen Euroopassa ALS-tautiin sairastuneen Mike Porcaron hyväksi. Vuoden 2011 Euroopan-kiertueensa ainoan Suomen keikan Toto teki Riihimäellä 3. heinäkuuta 2011. Kesällä 2013 Toto esiintyi Suomessa 5. heinäkuuta Pietarsaaressa ja 6. heinäkuuta Helsingissä. 29.7.2017 Toto esiintyi tämän lisäksi myös Raaseporin Tammisaaressa.


title: Toto (yhtye)

text: 8.1.2015 Toto vahvisti huhut uuden studioalbumin tekemisestä. Albumi julkaistiin maailmanlaajuisesti maaliskuussa 2015


title: Toto (yhtye)

text: Toto perustettiin vuonna 1977 Los Angelesissa ja se koostui kuudesta studiomuusikosta. Ennen Totoa yhtyeen jäsenet soittivat erilaisissa studiosessioissa. David Paich ja perkussionisti Joe Porcaron poika Jeff Porcaro alkoivat työstää omaa yhtyeprojektia ja toivat mukaan uuden basistin David Hungaten. Pian he pyysivät mukaan kitaristi Steve Lukatherin ja Jeffin veljen Steve Porcaron mukaan soittamaan koskettimia. Kun mukaan liittyi laulaja Bobby Kimball, yhtye allekirjoitti sopimuksen Columbia Recordsin kanssa vuonna 1977. Yhtye aloitti debyyttialbumin levyttämisen toukokuussa 1978. Kun kappaleet oli kirjoitettu, yhtye saapui äänittämään ne. Nimekseen yhtye otti Toto "Ihmemaa Ozin" Dorothyn koiran mukaan. Sana tarkoittaa myös latinaksi ”kaikenkattavaa”. Yhtye päätti ottaa nimen, koska he yhdistelivät niin paljon erilaisia musiikkityylejä. Toton ensimmäinen kiertue Japanissa aiheutti huvitusta, sillä TOTO on Japanin suurin WC-valmistaja.


title: Toto (yhtye)

text: Yhtyeen debyyttialbumi "Toto" ilmestyi 15. lokakuuta 1978. Albumilla on yksi yhtyeen historian suurimmista hiteistä ”Hold the Line”, Bobbyn top 40:ssä viisi kuukautta roikkunut ”I’ll Supply the Love” ja Steve Lukatherin laulama balladimainen ”Georgy Porgy”. Kaikki kolme kappaletta julkaistiin singleinä.


title: Toto (yhtye)

text: Yhtye saapui taas studioon ja alkoi valmistella tulevaa pitkäsoittoaan, joka sai nimekseen "Hydra". Albumi julkaistiin lokakuussa vuonna 1979. Albumilla ei ollut suuria hittejä, mutta se sisälsi klassikot ”99” (joka sai innoituksensa George Lucasin elokuvasta "THX 1138") ja ”Hydra”. Myös ”St. George and the Dragon” julkaistiin singlenä. Levy oli pienoinen pettymys edelliseen albumiin verrattuna vaikka se myikin kultaa. Yhtye lähti kiertueelle joka nimettiin "Hydra Touriksi".


title: Toto (yhtye)

text: Maaliskuussa 1980 yhtye palasi Los Angelesiin nauhoittamaan tulevaa albumia "Turn Back", joka julkaistiin vuoden 1981 alussa. Kokeellisella levyllä käytettiin paljon enemmän koskettimia ja kitaroita kuin edellisillä kahdella levyllä. Albumi ei saanut kovinkaan paljon radiosoittoa. David Paich oli kirjoittanut leijonanosan lauluista "Turn Back" -albumilla, mutta nyt koko yhtye osallistui enemmän kappaleiden kirjoittamiseen vaikka David kirjoitti puolet levyn lauluista yksinään. Steven ja Jefferyn isä Joe vieraili lyömäsoittimissa albumin kahdeksannella raidalla ”If It's the Last Night”. Levyltä julkaistiin vain yksi single ”Goodbye Elenore”. Heikon menestyksen vuoksi yhtye teki vain lyhyen kiertueen.


title: Toto (yhtye)

text: "Hydran" ja "Turn Backin" heikon myyntimenestyksen takia Columbia Records painosti yhtyettä tekemään hittilevyn. Toto IV -albumin viidestä singlestä neljä päätyi Billboardin Top 100 -listalle: Yhtyeen tunnetuin kappale ”Africa”, ”Rosanna”, ”I Won't Hold You Back”, Toton perinteikästä linjaa jatkava ”Make Believe” ja funkmainen ”Waiting for Your Love”. Albumi voitti kuusi Grammy-palkintoa. Toton vuoden mittainen kiertue oli lähellä peruuntua, kun Bobby Kimball mursi jalkansa. Albumin nauhoittamisen jälkeen basisti David Hungate erosi yhtyeestä perheensä takia ja tilalle pestattiin Steven ja Jeffin veli, Mike Porcaro, joka esiintyi myös levyn musiikkivideoissa.


title: Toto (yhtye)

text: Vuonna 1984 laulaja Bobby Kimball erotettiin yhtyeestä henkilökohtaisten ongelmiensa takia. Uudeksi laulajaksi valittiin Fergie Frederiksen. Bobbyn taustalaulut kuitenkin jäivät arkistoon ja päätyivät levylle "Isolation". Albumi oli pettymys kolminkertaista platinaa myyneen "Toto IV:n" jälkeen, sillä "Isolation" myi ”vain” kultaa. Helmikuussa 1985 yhtye lähti "Isolation Tourille", joka päättyi kolme kuukautta myöhemmin.


title: Toto (yhtye)

text: "Isolationia" seuranneen kiertueen päätyttyä laulaja Fergie Frederiksenin ja muun yhtyeen tiet erkanivat. Muun yhtyeen mielestä Frederiksenin laulutyyli ei sopinut Toton musiikkiin, ja Frederiksenillä oli ollut vaikeuksia muun yhtyeen kanssa "Isolationia" levytettäessä. Hänen tilalleen valittiin Joseph Williams, joka on elokuvasäveltäjä John Williamsin ja näyttelijä Barbara Ruickin kolmesta lapsesta nuorin.


title: Toto (yhtye)

text: Joseph Williamsin liityttyä yhtyeeseen Toto aloitti seuraavan studioalbuminsa "Fahrenheit" työstämisen, ja albumi julkaistiin vuoden 1986 elokuussa. Albumin myynti oli varsin heikkoa ja se ylitti Yhdysvalloissa kultalevyrajan vasta vuonna 1994, kahdeksan vuotta julkaisunsa jälkeen. Albumi sisälsi kuitenkin 11. listasijalle Yhdysvalloissa nousseen Steve Lukatherin kappaleen ”I'll Be Over You”. Myös niin ikään Lukatherin laulama albumin toinen singlelohkaisu ”Without Your Love” ylsi listalla neljänkymmenen parhaan joukkoon nousten sijalle 38. Fergie Frederiksen vaikutti albumilla taustalaulajana kappaleessa ”Could This Be Love”. "Fahrenheit" oli musiikillinen paluu Toton kevyemmän rockmusiikkiin "Isolationin" raskaammasta ilmaisusta. Albumilla vieraili myös paljon muita taustamuusikoita, kuten Eaglesin laulaja-rumpali ja perustaja Don Henley sekä kuuluisa jazz-trumpetisti Miles Davis. Myös tuolloin tuntematon Paula Abdul oli mukana kappaleen ”Till the End” musiikkivideolla.


title: Toto (yhtye)

text:
Steve Porcaro erosi yhtyeestä panostaakseen omaan uraansa säveltäjänä "Fahrenheitia" seuranneen kiertueen päätyttyä vuonna 1987. Muu yhtye ei kuitenkaan halunnut ottaa Porcaron tilalle uutta kosketinsoittajaa, joten Toto jatkoi hänen eronsa jälkeen viisihenkisenä kokoonpanona. Porcaro kuitenkin avusti yhtyettä muutamia kertoja vuoden 1988 kiertueella ja yhtyeen seuraavilla studioalbumeilla, mutta kosketinsoitinten täysi vastuu oli jatkossa yksin David Paichilla.
Toton seitsemäs studioalbumi "The Seventh One" sisälsi hitit ”Pamela” ja ”Stop Loving You”, jolla vieraili Yes-yhtyeen Jon Anderson. Yhtye keikkaili helmikuusta heinäkuuhun 1988.


title: Toto (yhtye)

text:
Vaikka "The Seventh One" oli menestykäs ja palautti Toton pinnalle oli se silti sisäisesti tuhoisa. Joseph Williams erotettin yhtyeestä. Hän oli menettänyt äänensä muutamissa konserteissa liiallisen juhlimisen ja huumeiden käytön aiheuttaman flunssan takia.
Yhtye olisi halunnut ottaa laulajaksi taas Bobby Kimballin, mutta levy-yhtiö painosti valitsemaan Etelä-Afrikkalaisen laulajan Jean-Michael Byronin. Yhtyeen ensimmäinen kokoelma-albumi "Past To Present 1977-1990" julkaistiin 6. toukokuuta 1990 ja Byron lauloi neljällä kokoelmaa varten levytetyllä uudella kappaleella. Toto aloitti "Planet Earth Tourin" syyskuussa ja päätti sen joulukuussa.


title: Toto (yhtye)

text: Pian kiertueen aikana huomattiin Byronin selvä rockista poikkeava imago. Fanit huomasivat, kuinka paljon levy-yhtiö painosti valitsemaan Byronin. Kiertueen jälkeen Byron erotettiin ja hänestä tuli Toton lyhytikäisin solisti. Kiertueen jälkeen Pariisin konsertista julkaistulle livevideolle kelpuutettiin pääasiassa Lukatherin ja Paichin laulamia kappaleita Byronin esiintyessä ainoastaan taustalaulajan roolissa kappaleilla ”Hold The Line” ja ”Rosanna”.